text: რეცენზირებადი ბილინგვური ჟურნალი სპეკალი - დისკურსის პრაგმატული კოჰერენტულობის ფორმირების შესახებ კოჰერენტულობა ტექსტის ლინგვისტური კვლევის საგანს წარმოადგენს. ლიტერატურის თეორეტიკოსები არ დავობენ, რომ ტექსტის ინტერპრეტირების დროს მნიშვნელოვანია კოჰერენტულობის გათვალისწინება, ვინაიდან სწორედ მისი მეშვეობით მიიღწევა ტექსტის ბმულობა და ორი ერთმანეთის გვერდით დაწერილი წინადადება ერთ მთლიან ტექსტად აღიქმება. როგორც ცნობილია, ლიტერატურათმცოდნეობაში განიხილება ტექსტის ბმულობის ორი შესაძლებლობა: შინაარსობრივ-სემანტიკური და ფორმალურ-გრამატიკული. ტექსტი კოჰერენტულია, თუ წინადადებათა შეკავშირების ორივე ხერხია გამოყენებული. წინამდებარე სტატიაში შევეცდებით დისკურსის კოჰერენტულ მთლიანობაში ინტეგრირების პრობლემასთან დაკავშირებული ზოგიერთი საკითხის წარმოჩენას. ტექსტობრივი სქემების აგება და ინტერპრეტირება დაკავშირებულია გარკვეული სემანტიკური ინფორმაციის შემცველი გამონათქვამების ერთ კოჰერენტულ მთლიანობაში ინტეგრირების პრობლემასთან. მოლაპარაკე სუბიექტმა საკუთარი გამოცდილების გათვალისწინებით უნდა შეარჩიოს შესაფერისი კონცეპტები და მოვლენები და ისეთი თანმიმდევრობით მიაწოდოს ინფორმაცია აუდიტორიას/მსმენელს, რომ ამ უკანასკნელმა იოლად და იმავდროულად, მაქსიმალური სისრულით აღიქვას იგი. აღნიშნულ პროცესში მსმენელი, თავის მხრივ, მოლაპარაკე სუბიექტის მიერ მიწოდებული ინფორმაციის კოჰერენტულ რეპრეზენტაციას მიმართავს, რაც გულისხმობს, ერთი მხრივ, მის ხელმისაწვდომობას და, მეორე მხრივ, იმ კონცეპტების კონსტრუირებას, რომლებიც ფაქტობრივად მოლაპარაკე სუბიექტის კონცეპტების იდენტურია. Aსწორედ ამ გზით ხდება ტექსტობრივი სქემების აგება და ინტერპრეტირება, რომელსაც ცოდნის ინტეგრირების პრობლემადაც განიხილავენ. ურთიერთდამოკიდებულება დისკურსსა და ტექსტის სტრუქტურას, ასევე, გონებაში მათ გადამუშავებასა და ინფორმაციის შენახვას შორის იმთავითვე ინტერესის საგანს წარმოადგენდა. ჯერ კიდევ მეცხრამეტე საუკუნეში ცნობილი გერმანელი ლინგვისტი ჰანს გეორგ კონონ ფონ დერ გაბელენცი (და სხვა მეცნიერებიც) "ფსიქოლოგიური საკითხის" განხილვისას (თემის ცნებასთან დაკავშირებით) მიმართავდნენ ყურადღების პრიმიტიულ იდეებს. ფსიქოლოგი სტაუტი ლინგვისტურ ქცევას გონებრივ აქტიურობასთან მიმართებით ხსნიდა [Lambrecht, 1994; Gundel, 1974]. თანამედროვე ლინგვისტებიც თავიანთ თეორიულ კვლევებში მიმართავენ კოგნიტიურ ცნებებს, კერძოდ, აქტივაციისა (მეხსიერების) და ყურადღების იდეებს. დისკურსის სემანტიკურ თეორიაზე მსჯელობისას გასათვალისწინებელია რამდენიმე მნიშვნელოვანი საკითხი. უპირველეს ყოვლისა, მოლაპარაკე სუბიექტს გონებაში უნდა ჰქონდეს ჩამოყალიბებული, აღბეჭდილი საგნის კონცეპტუალური რეპრეზენტაციის გარკვეული ფორმა/სახე. სწორედ ეს რეპრეზენტაცია წარმოადგენს იმ ფუნდამენტურ "მნიშვნელობას", რომელსაც მოლაპარაკე "ამუშავებს" დისკურსის კონსტრუირების დროს. ხშირად ლინგვისტები კონცეპტუალურ რეპრეზენციას მოსაზრებათა ნაკრებად მიიჩნევენ და ტექსტობრივ რეპრეზენტაციას ან ტექსტობრივ საფუძველს უწოდებენ [Kintsch, 1974; Kintsch, van Dijk, 1983]. მაგრამ კონცეპტუალური რეპრეზენტაცია არ არის მხოლოდ მოსაზრებებზე დამყარებული. მაგალითად, ყავის დალევის კონცეპტუალური რეპრეზენტაცია შესაძლოა, ძლიერ განხვავდებოდეს მუსიკის მოსმენის რეპრეზენტაციისაგან, ხოლო ეს უკანასკნელი - ავტომანქანის სიჩქარეების გადართვისაგან [Russell S. Tomlin..., 1997]. ამდენად, ჩვენ შეგვიძლია როგორც კონცეპტუალური რეპრეზენტაციების შექმნა, ასევე მათი მეხსიერებიდან და აღქმითი გამოცდილებიდან "გამოძახება". აღსანიშნავია, რომ დისკურსის შინაარსს მხოლოდ კონცეპტუალური რეპრეზენტაციები არ წარმოადგენს.Mმოლაპარაკე სუბიექტმა კონცეპტუალური რეპრეზენტაციის მთლიანობიდან უნდა შეარჩიოს ინფორმაცია, რათა მასზე დაყრდნობით ააგოს ტექსტი. მოლაპარაკე სუბიექტი არჩევს იმ ინფორმაციას, რომელსაც მნიშვნელოვნად მიიჩნევს მსმენელისთვის, რათა ამ უკანასკნელმა ადეკვატურად აღიქვას დისკურსის შინაარსი. მოლაპარაკის მიერ ინფორმაციის ფლობისა და გადმოცემის ხერხი მნიშვნელოვან როლს თამაშობს დისკურსის აგებასა და გააზრებაში. დისკურსის სწორად წარმართვა, მინიმუმ, ოთხ დამოუკიდებელ პრობლემას მოიცავს: მოლაპარაკე სუბიექტი არასოდეს მიმართავს უმიზნო კონცეპტუალურ რეპრეზენტაციას სასაუბრო ენის საშუალებით. მას ყოველთვის გააჩნია გარკვეული მიზანი, ზოგჯერ რამდენიმეც კი. მოლაპარაკე სუბიექტი შეზღუდულია რიტორიკული მიზნებით, კონცეპტუალური რეპრეზენტაციის გამოყენებისას დინამიურად არჩევს ადრესატსა და მისაწოდებელ ინფორმაციას. იგი თავად იღებს გადაწყვეტილებას, თუ რომელი რეფერენტი ან მოსაზრებაა ცენტრალური და უფრო მნიშვნელოვანი დისკურსის წარმართვაში. მოლაპარაკე სუბიექტის ამგვარი პოზიცია, საბოლოო ჯამში, მსმენელს მისი საკუთარი კონცეპტუალური რეპრეზენტაციის შექმნაში ეხმარება. ამდენად, საწყის პოზიციაზე ცენტრალური რეფერენტები და მოსაზრებები დისკურსის თემატური ორგანიზების სპეციფიკას განსაზღვრავენ, ხოლო ასოცირებული პრაგმატული ცნებები და პროცესები კი - თემატური მენეჯმენტის შემადგენელ ნაწილებად განიხილება. თემატური მენეჯმენტის პარალელურად მოლაპარაკე სუბიექტი დინამიკაში აკვირდება, თუ რომელი მოსაზრებაა მსმენელისათვის ნაცნობი (ე.წ. ნაგულისხმევი მოსაზრებები) და რომელი მოითხოვს წარდგენას (ე.წ. საპრეზენტაციო მოსაზრებები). ნაგულისხმევი მოსაზრებები შესაძლოა, ორ ჯგუფად დაიყოს; პირველ ჯგუფში გაერთიანდება ის მოსაზრებები, რომლებიც, მოლაპარაკე სუბიექტის აზრით, მსმენელისათვის უკვე ნაცნობია (ე. წ. ზოგადი ინფორმაცია); ხოლო მეორე ჯგუფში - ის მოსაზრებები, რომელთა გაგებისთვის, მოსაუბრის აზრით, მსმენელს დახმარება და გარკვეული განმარტება ესაჭიროება (ე. წ. გამიზნული ინფორმაცია). ნაგულისხმევი ინფორმაცია განსაზღვრავს დისკურსის რეფერენტულ ორგანიზებას, ხოლო მასთან ასოცირებულ პრაგმატულ ცნებებს და კოგნიტიურ პროცესებს შეიძლება რეფერენტული მენეჯმენტი ეწოდოს. მოლაპარაკე სუბიექტი დინამიკაში აკვირდება, თუ რომელი ნაგულისხმევი მნიშვნელობაა მსმენელისთვის გასაგები. შესაძლოა, იგი ზოგჯერ არც იყოს დარწმუნებული, რომ მსმენელი რაღაც კონკრეტულ შემთხვევაში სწორედ მისთვის (მოლაპარაკე სუბიექტისთვის) სასურველ მნიშვნელობას გულისხმობს. მას ასევე შეუძლია ხაზი გაუსვას და გამოყოს გარკვეული მნიშვნელობები. ეს პროცესები განსაზღვრავენ დისკურსის ფოკუსის ორგანიზებას, ამდენად, მასთან ასოცირებულ პრაგმატულ ცნებებსა და კოგნიტიურ პროცესებს შეიძლება ფოკუსის მენეჯმენტი ეწოდოს. დისკურსის მენეჯმენტის ზემოაღნიშნული ოთხი სფერო ასახავს დისკურსში ინფორმაციის მენეჯმენტის ძირითად პრობლემებს. კოგნიტიურ პროცესებს, ცოდნის ინტეგრირებასა და ინფორმაციის მენეჯმენტს შორის არსებული ურთიერთდამოკიდებულების გასაგებად მეტად მნიშვნელოვანია იმის წარმოჩენა, თუ როგორ ხდება ნაგულისხმევი მნიშვნელობის შენარჩუნება დისკურსის ჩამოყალიბებისა და გაგების პროცესში. დაკავშირებული (connected) და კოჰერენტული დისკურსის ერთ-ერთ მახასიათებელს წარმოადგენს ტექსტში ერთხელ წარმოდგენილი ცნებების სისტემატური მოხსენიებაც. ასევე გასათვალისწინებელია გამონათქვამის ამა თუ იმ ნაწილში გადმოცემული ინფორმაციის სიახლის პრობლემა. ჩვეულებრივ, ყოველი წინადადება შეიცავს ერთ ისეთ ელემენტს, რომელიც ახალ ინფორმაციას გვაწვდის. სწორედ მას უწოდებენ ფოკუსს, რომელიც დაკავშირებულია განსხვავების კოგნიტურ წარმოდგენასთან. ფოკუსი არის ინფორმაცია, რომელიც სხვა ინფორმაციისაგან გამოირჩევა და ერთგვარად განცალკევებულად დგას. ლონგეკრის მახვილგონივრული შენიშვნით, დისკურსისთვის ზემოთ ნახსენები თვისებები რომ არ ყოფილიყო ნიშნეული, "შედეგი დაახლოებით ისეთივე იქნებოდა, როგორიც მაშინ, შავი ქაღალდი რომ ეჩვენებინათ და ეთქვათ: ეს არის აქლემების ქარავანი, რომელიც შავ ქვიშაზე შუაღამისას მიდის" [Longacre, 1976: 10]. ამდენად, გარკვეული ელემენტის განსაკუთრებულობა აუცილებელია ადამიანის ცნობიერებისათვის: საგანს თუ მოვლენას მხოლოდ მაშინ აღვიქვამთ, როდესაც ის გარემომცველი საგნებისა და მოვლენებისგან გამოირჩევა. პრაგმატიკის, კერძოდ კი, მაკროპრაგმატიკის თვალსაზრისით, არც ერთი ტექსტი არ შეიძლება ფუნქციონირებდეს ვაკუუმში. ფუნქციურ სტილთა სხვადასხვაობა და ტექსტთა განსხვავებული პრაგმატული ორიენტაციის ტიპები კულტურულ-ისტორიულ გარემოში ყალიბდება და ვითარდება. Uუნდა აღინიშნოს, რომ შესაძლებელია გაიმიჯნოს ფუნქციური სტილი (როგორც უფრო ზოგადი კატეგორია) ტექსტთა ქვეტიპის (ან კონკრეტული ტექსტის) პრაგმატული ორიენტაციისაგან. ზემოაღნიშნულ პრობლემებს უკავშირდება მასობრივი კომუნიკაციის შემეცნებითი ღირებულების, კერძოდ კი, მეტაფორის შემეცნებითი ფუნქციის პრობლემა პუბლიცისტურ დისკურსში. პუბლიცისტური მასალის ანალიზმა გვიჩვენა, რომ საჟურნალო სტატიებში მეტაფორის შემეცნებითი ფუნქცია ტექსტის (და ავტორის) პრაგმატული ორიენტაციით განისაზღვრება. Eეს ნიშანდობლივი თვისება გასდევს როგორც ქართულ, ისე ინგლისურ და რუსულ პუბლიცისტურ მასალას. სტატიათა ავტორები, რომლებიც აშუქებენ უმნიშვნელოვანეს საშინაო, საგარეო, პოლიტიკურ, ეკონომიკურ, სოციალურ და სხვა პრობლემებს, ითვალისწინებენ ჟურნალის მკითხველ აუდიტორიას. იმ შემთხვევაში, როდესაც ჟურნალისტები მიმართავენ პროფესიულ ტერმინოლოგიას, უპირატესობას ანიჭებენ პოპულარულ, საყოველთაოდ ცნობილ ტერმინებს; ხოლო იმ შემთხვევაში, როდესაც სტატიის ავტორს სურს რომელიმე განსაკუთრებულად რთული მოვლენის არსის წარმოჩენა და მკითხველამდე იოლად მიტანა (ანუ, შემეცნების პროცესის გაიოლება), მაშინ უპირატესობა ენიჭება მეტაფორას. მეტაფორასთან შედარებით, ცხადია, ტერმინი უფრო ზუსტია, მაგრამ ტერმინის გამოყენება კოგნიტურ სირთულეს ქმნის არაპროფესიონალი აუდიტორიისათვის. აღნიშნული თვალსაზრისით, პრესაში ორიგინალური (genuine) მეტაფორის პრაგმატულ-ფუნქციური დატვირთვა გულისხმობს მეტაფორის კოგნიტური (შემეცნებითი) და სტილისტური (ხატოვნება, კომპაქტურობა) პოტენციალის ერთობლიობას. სტატიის ავტორი, მეტაფორის საშუალებით ახერხებს აზრის, შეხედულებისა თუ შეფასების გადმოცემას ფართო აუდიტორიისათვის გასაგები ხატოვანი, შთამბეჭდავი და, ამავე დროს, პოპულარული ენით. მაგალითისათვის, განვიხილოთ ესე ჟურნალ Time-დან, რომელიც აშუქებს ტეტჩერიზმის არსს ბრიტანეთში. სტატიის ავტორი ახერხებს ერთგვერდიან ესეში ბრიტანეთის პოლიტიკური, სოციალური და ეკონომიკური განვითარების უმნიშვნელოვანესი ეტაპის არსის განმარტებას. Aიგი არ მიმართავს ეკონომიკურ ტერმინებს; მათ ნაცვლად იყენებს ორიგინალური მეტაფორების ერთობლიობას, რომელიც ეფექტურია კოგნიტური, სტილისტური და, ამდენად, პრაგმატული თვალსაზრისითაც. Mმაგალითად, "მისი (მარგარეტ ტეტჩერის, - მ. დ. ) განმათავისუფლებელი არმია განდევნიდა ურწმუნოებს, დაარბევდა პროფკავშირებს, ჩამოგლეჯდა სოციალური დაცვის ბადეებს, რომლებიც ჰამაკებად გადაქცეულან".[ Ogden, 1997: 7]ავტორისთვის არსებითია, რაც შეიძლება მოკლედ, გასაგებად, მკითხველისთვის მისაწვდომი ენით გადმოსცემს მარგარეტ ტეტჩერის მიერ გატარებული რეფორმების არსი. კერძოდ, აღნიშნულ კონტექსტში, ცენტრალური მეტაფორაა to rip down the social safety nets, which had become hammocks - სოციალური დაცვის ბადეების ჩამოგლეჯა, რომლებიც მათთვის (ინგლისელებისთვის) ჰამაკებად გადაიქცა. ეს ერთი ფრაზა იტევს მნიშვნელოვან ეკონომიკურ პრობლემას. აღნიშნული მეტაფორით ნაჩვენებია ტეტჩერის პოლიტიკის უმნიშვნელოვანესი ასპექტი, რომელიც გულისხმობს ტეტჩერამდელ ინგლისში საკმაოდ ძლიერი სოციალური დაცვის მექანიზის არსებობას. ინგლისურ ენაში დაცვის მექანიზმები აღინიშნება კლიშეთი - "social safety nets", რაც სიტყვასიტყვით ნიშნავს "სოციალური უსაფრთხოების ბადეებს", ანუ ინგლისურ ენაში "მუშაობს" გაცვეთილი მეტაფორა "უსაფრთხოების ბადე" ნაცვლად "სოციალური დაცვის სისტემისა". სტატიის ავტორი აცოცხლებს ზემოაღნიშნულ კლიშეს ("social safety nets") და მის ბაზაზე ქმნის სრულიად ახალ, გავრცობილ მეტაფორას. კერძოდ, ის ამბობს, რომ, ტეტჩერის აზრით, ინგლისელებისთვის სოციალური დაცვის ბადე იქცა ჰამაკად, ანუ ზედმეტმა სოციალურმა დაცვამ ხალხი გააზარმაცა. მეორე ორიგინალური მეტაფორით - to rip down the hammocks (ჩამოგლიჯა ჰამაკი) - ავტორი გადმოგვცემს ინგლისის პრემიერის ახალ ხედვას:Mმარგარეტ ტეტჩერს სჯერა, რომ არსებული სოციალური დაცვის ბადე უნდა განადგურდეს, რადგანაც ის ხელს უშლის საბაზრო ეკონომიკის ნორმალურ განვითარებას, ჯანსაღ კონკურენციას, კერძო საწარმოების დაფუძნებას და ადამიანის ინდივიდუალურ ინიციატივას. ზემოაღნიშნული ცენტრალური მეტაფორის გარდა, სტატიაში სხვა მეტაფორებსაც ვხვდებით, რომლებიც განხილული მეტაფორის ფონზე დიდი მხატვრულობით არ გამოირჩევიან, მაგრამ გარკვეულ კოგნიტურ ფონს ქმნიან; მაგ; Strikes were "The British disease (ბრიტანეთი დაავადებული იყო გაფიცვებით);BBritain's ship of state plunged (ბრიტანეთის სახელმწიფო გემი ჩაიძირა). ამგვარად, ცენტრალური მეტაფორის განხილვის საფუძველზე შეგვიძლია ვთქვათ, რომ ტექსტის ავტორის პრაგმატული ორიენტაცია განისაზღვრება ამ მეტაფორის კოგნიტური ეფექტურობით ( ცნების მოშველიების გარეშე ფართო აუდიტორიისთვის ახსნილია ტეტჩერის რეფორმების არსი) და სტილისტური დატვირთვით (ხატოვნებითა და კომპაქტურობით). ზემოაღნიშნულ პრობლემასთან მიმართებით საინტერესოდ გვეჩვენება მეტაფორული ცნების საკითხის განხილვაც. მაგალითისთვის ავიღოთ ცნება Competition (კონკურენცია) და ცნებითი მეტაფორა Competition is war (კონკურენცია ომია). Mეს უკანასკნელი გვხვდება ჟურნალ Time-ში გამოქვეყნებულ სტატიაში, რომელიც ეძღვნება კომპიუტერული ტექნიკის მაგნატ ლარი ელისონს. სტატიის ავტორი მას მეომარ ნინძად წარმოგვიდგენს; იგი წერს: "ის წარმართავს თავის ბიზნესს, როგორც მეომარი ნინძა" და იქვე აგრძელებს: "ბოლო 15-20 წლის განმავლობაში ლარისთან პირად საუბრებში ინდუსტრიის მნიშვნელოვანი პირი აღნიშნავს, რომ მეტაფორები, რომლებსაც იგი იყენებს კონკურენტებთან მიმართებით, ყოველთვის დაკავშირებულია ძალადობასთან. ,,ეს სწორედ ის ადგილია, სადაც ჩვენ დანას ჩავცემთ გულ-მკერდში" ან ,,ჩვენ მოვახრჩობთ კონკურენტებს". ამ მეტაფორებს ლარი ბიბლიიდან არ სესხულობს. Mმას თავისი ცხოვრება წარმოუდგენია, როგორც ბრძოლა".[Eisenberg..., 1997: 15]სტატიის ავტორი აღნიშნავს, რომ კონკურენტებზე საუბრისას ელისონი მიმართავს სამხედრო ტერმინოლოგიას, კონკურენტს მტრად აღიქვამს; "იგი უტევს მათს პოზიციას და, ამავე დროს, იცავს თავისას, გეგმავს თავის მოქმედებებს და იყენებს გარკვეულ სტრატეგიას" [Лакофф, Джонсон, 1990: 389]. როგორც ზემოთ აღვნიშნეთ, მოყვანილი მეტაფორები განეკუთვნება სტრუქტურულ მეტაფორათა რიგს: ომისათვის დამახასიათებელი ცნებებით, სამხედრო ტერმინოლოგიით წარმოჩენილია მძაფრი ბიზნესკონკურენციის სურათი. როგორც ვხედავთ, სტრუქტურული მეტაფორები გულისხმობს არა მხოლოდ ცალკეული მეტაფორის, არამედ მეტაფორათა მთელი ველის გადატანას საქმიანობის ერთი სფეროდან მეორეზე, წარმოდგენილ შემთხვევაში სოციალური აგრესიის სფეროდან - ბიზნესში არსებული აგრესიის სფეროზე. ანალოგიურია შემდეგი მაგალითებიც: "ოსტინში, ტეხასში, ბუშმა და მისი მრჩევლების ვიწრო წრემ განაცხადეს, რომ ისინი მზად არიან აწარმოონ ომი დემოკრატთა ტერიტორიაზე"; "გორის კამპანია გეგმავს ტეხასში ბუშის მაჩვენებლების განსაკუთრებულ ასპექტებზე ძლიერი იერიშის მიტანას". [Chipman, 2000: 24].ზემოთ მოტანილი მაგალითის მსგავსად, აქაც ომია გაჩაღებული, ამჯერად - საარჩევნო ომი. ლაკოფი და ჯონსონი აღნიშნავენ, რომ "მეტაფორის არსი მდგომარეობს ერთი სახის მოვლენების განცდასა და გააზრებაში სხვა სახის მოვლენების ტერმინებით'' [Лакофф..., 1990: 389]. ცხადია, აღნიშნულ მაგალითში მკითხველი საარჩევნო ბრძოლას ომის ნაირსახეობად არ მოიაზრებს. საარჩევნო მარათონი და შეიარაღებული კონფლიქტი სხვადასხვა სახის მოვლენებს წარმოადგენს და თითოეული მათგანი განსხვავებული სახის ქმედებას უკავშირდება; თუმცა, სტატიის ავტორები მიმართავენ სამხედრო ტერმინებს და ომის ცნებას მეტაფორულად მოიაზრებენ. ამ შემთხვევაში მისაღებია ცნებითი მეტაფორა - Election is war - არჩევნები ომია; ზემოთ მოტანილი მაგალითების ანალოგიურად კი სფეროების გადატანის სახედ შეიძლება მოვიაზროთ - "სოციუმი პირდაპირი აგრესიიდან", " სოციუმი პოლიტიკაში (არჩევნებში)". თუკი ერთ შემთხვევაში ომის მეტაფორებით ახსნილია კონკურენცია ბიზნესის სფეროში, მეორე შემთხვევაში იგულისხმება საარჩევნო კამპანია. ცხადია, ადამიანთა ასეთი დაპირისპირება უშუალოდ სისხლისღვრას არ გულისხმობს, მაგრამ მათ შორის არსებითი მსგავსებაა დანახული; კერძოდ, გარეგნული გამოვლინებების ცივილური სახის მიუხედავად, დაპირისპირება საკმაოდ მძაფრი და დაუნდობელია.Pამასთან, პირველი მაგალითი შეიძლება მივიჩნიოთ ინდივიდუალური, უხეში აგრესიის, ხოლო მეორე - ორგანიზებული, მასობრივი აგრესიის გამოვლინებად. ანალოგიური ვითარებაა ქართულ ტექსტებშიც. იმავე ცნებით მეტაფორებს ("არჩევნები - ომია" ან "პოლიტიკა - ომია") ვხვდებით ქართულ პრესაშიც; მაგ. ,,თუ ყურადღებით მივადევნებთ თვალს პოლიტიკურ პროცესს და ამ პროცესში პოლიტიკური ფიგურების აქტიურობის ხარისხს, დავინახავთ, რომ ბოლო ხანს განსაკუთრებული აქცენტი კეთდება ედვარდ სურმანიძეზე. იგი სხვებზე ხშირად არის ფრონტის წინა ხაზზე და ჟვანიასთვის საიმედო თანამებრძოლია'' [ანთაძე, 2001:9]. მოყვანილ მაგალითში გამოყენებული ,,ცნებითი სისტემა, რომლის საშუალებითაც ხდება აღქმის, აზროვნების და ადამიანის მოქმედების სტრუქტურირება, თავისი არსით, მეტაფორულია. აქედან გამომდინარე, შეიძლება დავასკვნათ, რომ აზროვნებასა და ენაში გამოვლენისას მეტაფორა ,,ჩვენს ყოველდღიურ ცხოვრებაშია გამჯდარი'', ადამიანის მოქმედებისა და ქცევის ჩათვლით: ,,Eсли мы правы в своем предположении, что наша понятийная система носит преимущественно метафорический характер, то тогда наше мышление, повседневный опыт и поведение в значительной степени обусловливаются метафорами, мы получили также в свое распоряжение метафоры, структурирующие наше восприятие, наше мышление и поступки. Mетафора пронизывает всю нашу повседневную жизнь и проявляется не только в языке, но и в мышлении и действии.'' [Лакофф..., 1990: 387]. მსგავსი დასკვნა ეფუძნება იმ ფაქტს, რომ ცნობიერებით აღქმული რეალობა, სამყაროს, ქცევის წესები და სოციალური კონტაქტები დამკვიდრებულია ცნებით სისტემაში, რომელიც, თავის მხრივ, მეტ-ნაკლებად შეპირობებულია მეტაფორით. აღსანიშნავია, რომ რუსულ პრესაშიც ანალოგიური ვითარებაა. "В битве за подмосковье Кремль поддержал Генадия Селезнева публично, в борьбе за кресло председателя Думы - поддерживает тайно" [А. Рыклин..., 2000: 12]. "Дмитрий Аяцков попытался взорвать ситуацию изнутри, предложив назвать трех кандидатов в президенты. Да все без толку" [Д. Пинскер, 1998:17] . ამ მაგალითებშიც იგივე ცნებითი მეტაფორაა გამოყენებული, როგორიც ზემოთ ნახსენებში; კერძოდ, არჩევნები - ომია, სოციუმი პირდაპირი აგრესია - სოციუმი პოლიტიკა. სამივე ენიდან მოყვანილმა მაგალითებმა გვიჩვენა, რომ ომის მეტაფორებით ახსნილია კონკურენცია ბიზნესის სფეროშიც და საარჩევნო კამპანიის პერიპეტიებიც. ადამიანთა დაპირისპირების ეს სფეროები, როგორც უკვე აღვნიშნეთ, სისხლისღვრას არ გულისხმობს, თუმცა, დაპირისპირებაა ისეთი მძაფრი და ძლიერი, რომ ომს წააგავს; ეს სიმძაფრე და აგრესიულობა მეტაფორებითაა ხაზგასმული. როგორც ვხედავთ, კოგნიტიური და პრაგმატული ფუნქციების გადაკვეთაზე წარმოქმნილ შემეცნებით მეტაფორას გამომსახველობითი პოტენციალიც დიდი აქვს, ამიტომ იგი ემოციებზეც მოქმედებს და გონებაზეც; შემეცნებითი მეტაფორა ლოგიკური არგუმენტაციის გარეშე არწმუნებს მკითხველს, ამიტომაც იგი ხშირად გამოიყენება პრესის ენაში. ანთაძე ი. 2001 მოვლენების განვითარების ორი შესაძლო სცენარი.,,არილი'' N14, 9 აგვისტო დარასელია მ. 2005 პუბლიცისტური დისკურსი, მეტაფორა და მისი განსაზღვრის თეორიული საფუძვლები. თბილისი. 2000 The Battle Ahead. Newsweek,August 28. DuBois J.W. 1980 Beyond Definiteness: The Trace of Identity in Discourse'', in W.Chafe (ed.),The Pear Stories: Cognitive,Cultural and Linguistic Aspects of Narrative Production. Norwood. Eisenberg D., Cooper J., Jackson D.S. 1997 Larry Ellisson:The Prince of San Mateo. Time,May 12. 1987 Discourse Structure and Anaphora in Written and Conversational English. Cambridge: Cambridge University Press. 1974 The Role of Topic and Comment in Linguistic Theory''.PhD Dissertation, University of Texas. Austin. 1967 Notes on Transivity and Theme in English, Part1, "Journal of Linguistics", No3. Kintsch W.,van Dijk T. 1978 Toward a Model of Text Comprehension and Production. "Psychological Review", No8. 1974 The Representation of Meaning in Memory. Hillsdale, NJ: Lawrence Erlbaum. Lakoff G.,Johnson M. 1981 The Metaphorical Structure of the Conceptual System. Perspectives on Cognitive Science/Ed-d by Norman D/. Chicago: University of Chicago Press. 1994 Information Structure and Sentence Form. Cambridge: Cambridge University Press. Ogden Ch. 1997 Goodbye To All That? Time,May 12. Russell S. Tomlin, Linda Forrest, Ming Ming Pu and Myung Hee Kim. 1997 Discourse Semantics in Discourse as Structure and Process, Discourse Studies: A Multidisciplinary Introduction,Vol.I,edited by Teun A.van Dijk. SAGE Publications,London,Thousand Oaks,New Delhi. Пинскер Д. 1998 Наш дом - ,,серпентарий''. ,,Итоги вместе с Newsweek'', 5мая. 1990 Метафоры, которыми мы жывем. Теория Метафоры / Под ред. Н.Д.Арутюновой, М.А.Журинской/. Москва.


სულ მიღებული სამივლინებო თაბხა სადღეღამისო ხარჯი საცხოვრებელი ფართის დაქირავების ხარჯი მგზავრობის ხარჯი ვიზის მიღებასთან დაკავშირებული ხარჯი საერთაშორისო დაზღვევის ხარჯი პასპორტის ხარჯი მივლინებასთან დაკავშირებული სხვა ხარჯი მარინე ჩიტაშვილი გენერალური დირექტორი 3061.1345 452.196 1339.84 779.94 489.1585 გაერთიანებული სამეფო 06.02.2017 - 10.02.2017 ოქსფორდის უნივერსიტეტის ორგანიზებულ კონფერენციაში მონაწილეობა მანანა მიქაბერიძე გენერალური დირექტორის მ.შ. 6054.674 810.264 1302.21 3520 422.2 კანადა 28.05.2017 - 02.06.2017 გლობალური კვლევების საბჭოს წლიურ კონფერენცია მანანა მიქაბერიძე გენერალური დირექტორის მ.შ. 2735.912 387.728 1163.184 1185 ყაზახეთი 12.06.2017 - 15.06.2017 მეცნიერებისა და ტექნოლოგიების საერთაშორისო ცენტრის (მტსც) მმართველი საბჭოს სხდომა მანანა მიქაბერიძე გენერალური დირექტორი 3179.11 282.087 947.523 1889.5 60 ჩინეთი 01.07.2017 - 06.07.2017 ჩინეთის საბუნებისმეტყველო მეცნიერებათა ეროვნული სამეცნიერო ფონდის მიერ ქ. პეკინში (ჩინეთი) საერთაშორისო სიმპოზიუმი "მეცნიერება, მომავალი და ნიჭი" ნინო გაჩეჩილაძე გენერალური დირექტორის მოადგილე 1673.327 258.615 551.712 863 ბელორუსია 20.09.2017 - 22.09.2018 აღმოსავლეთ პარტნიორობის ქვეყნების კონფერენცია "ინოვაციური იდეიდან წარმატებულ ბიზნესამდე" მანანა მიქაბერიძე გენერალური დირექტორი 3073.8672 505.0656 903.8016 1665 გერმანია 20.09.2017 -225.09.2017 ქალაქ ჰანოვერში (გერმანიის ფედერაციული რესპუბლიკა) პანელური შეხვედრა ფოლკსვაგენის ფონდის (VolkswagenStiftung) წარმომადგენლებთან მანანა მიქაბერიძე გენერალური დირექტორი 2294.8532 338.6712 490.182 1466 ბელგია 04.10.2017 - 06.10.2017 პირველი სამუშაო შეხვედრა ევროკომისიის კვლევისა და ინოვაციის დირექტორატში მანანა მიქაბერიძე გენერალური დირექტორი 807.3276 286.6598 520.6678 ავსტრია 13.10.2017 - 14.10.2017 EaP Plus პროექტის გენერალური ასამბლეა მანანა მიქაბერიძე გენერალური დირექტორი 2097.7772 397.1472 720.63 980 შვედეთი 21.11.2017 - 24.11.2017 გლობალური კვლევების საბჭოს (Global Research Council) ევროპის რეგიონული შეხვედრა ნინო გაჩეჩილაძე გენერალური დირექტორის მოადგილე 2097.7772 397.1472 720.63 980 შვედეთი 21.11.2017 - 24.11.2017 ნინო გაჩეჩილაძე გენერალური დირექტორის მოადგილე 2798.6044 550.1412 984.4632 1264 გერმანია 05.12.2017 - 07.12.2017 მეცნიერებისა და ტექნოლოგიების საერთაშორისო ცენტრის (ISTC) მმართველი საბჭოს სხდომა ნინო გაჩეჩილაძე გენერალური დირექტორის მოადგილე 1503.21 1503.21 ბელგია 28.11.2017 - 01.12.2017 ევროპული კვლევების საბჭოს ეროვნული საკონტაქტო პირების შეხვედრა მონაცემთა ბაზა შეიცავს 2017 წელს შოთა რუსთაველის სამეცნიერო ფონდის თანამდებობის პირების მივლინებებზე გაწეული ხარჯების შესახებ ინფორმაციას. მივლინების მიზნის და ქვეყნის მითითებით. მონაცემთა ბაზა დამუშავებული და გამოქვეყნებულია ინფორმაციის თავისუფლების განვითარების ინსტიტუტის (IDFI) მიერ. ინსტიტუტმა ინფორმაცია რუსთაველის სამეცნიერო ფონდიდან მიიღო. შოთა რუსთაველის სამეცნიერო ფონდი საჯარო ადმინისტრირებაფინანსები სამივლინებო ხარჯი csvxlsx 2017 მონაცემთა ბაზაშოთა რუსთაველის სამეცნიერო ფონდის თანამდებობის პირების სამივლინებო ხარჯები: 2017 გამოქვეყნდა ივლისი 06, 2018 განახლდა იანვარი 13, 2020 _INPUT_" // }, "scrollX": true }); $(".dataTables_filter input").addClass("l-search-inp-cls-l"); $(".dataTables_length select").addClass("l-select-inp-cls-l"); //Click On Tab $("a.each-tab-dat").click(function(){ $("div.tab-cont-div-l").hide(); $("div.tab-"+ $(this).attr('tabnom') +"-c").show(); $("a.sel-tab-dataset-lll").removeClass("sel-tab-dataset-lll"); $(this).addClass("sel-tab-dataset-lll"); }); // Hover On Main Chart Icons $("div.chart-m-1-l").mouseenter(function() { $("div.third-main-subs-div").hide();$("div.first-main-subs-div").show(); }).mouseleave(function() { $("div.first-main-subs-div").hide(); }); $("div.chart-m-3-l").mouseenter(function() { $("div.first-main-subs-div").hide();$("div.third-main-subs-div").show(); }).mouseleave(function() { $("div.third-main-subs-div").hide(); }); // Click On Main Chart Icons $("div.chart-main-icons-l").click(function(){ switch( $(this).attr('main_chart') ){ case '1': if( !$(this).has('div').length ){ // If Ther Is No Sub Charts Then Go To Bar Chart window.location.href = "/ge/dataview/v/737/?chart_type=bar_chart"; } break; case '2': window.location.href = "/ge/dataview/v/737/?chart_type=pie_chart"; break; case '3': if( !$(this).has('div').length ){ // If Ther Is No Sub Charts Then Go To Bar Chart window.location.href = "/ge/dataview/v/737/?chart_type=column"; } break; case '4': window.location.href = "/ge/dataview/v/737/?chart_type=spline"; break; } }); // Click On Sub Chart Icon $("div.sub-chart-icons").click(function(){ switch( $(this).attr('sub_chart') ){ case '1-1': window.location.href = "/ge/dataview/v/737/?chart_type=multiple_axis_bar"; break; case '1-2': window.location.href = "/ge/dataview/v/737/?chart_type=stackedbar"; break; case '1-3': window.location.href = "/ge/dataview/v/737/?chart_type=stackedbar100"; break; case '3-1': window.location.href = "/ge/dataview/v/737/?chart_type=multiple_axis"; break; case '3-2': window.location.href = "/ge/dataview/v/737/?chart_type=stackedcolumn"; break; case '3-3': window.location.href = "/ge/dataview/v/737/?chart_type=stackedcolumn100"; break; } }); });


source: fineweb

text: გასულ კვირას, 16 ივნისს, 50 წელი შესრულდა კოსმოსში პირველი ქალის გაფრენიდან. ბევრისთვის უთუოდ ცნობილია, რომ ეს ქალი იყო ვალენტინა ტერეშკოვა, რომელსაც კოსმონავტობამ საბჭოთა კავშირის გმირის წოდება მოუტანა და ცოცხალ ლეგენდად აქცია. ნახევარი საუკუნის წინ ვალენტინა ტერეშკოვას სახელი ისტორიულ მოვლენას დაუკავშირდა. 1963 წლის 16 ივნისს ცაში აიჭრა კოსმოსური ხომალდი „ვოსტოკ 6“, რომელშიც, პირველად ისტორიაში, ქალი იჯდა. მას შემდეგ კოსმოსურ მისიებში მონაწილეობა 60-მდე ქალს მოუხდა, თუმცა ვერავინ მიაღწია საბჭოთა საფეიქრო კომბინატის ყოფილი მუშის, ვალენტინა ტერეშკოვას, პოპულარობას. ეს აშკარად ჩანდა გასულ კვირაში ვენაში გამართულ შეხვედრაზე, რომელიც კოსმოსში ქალთა 50-წლიან იუბილეს მიეძღვნა: გაეროს კოსმოსური სივრცის საკითხთა სამმართველოს მიერ ორგანიზებულ ღონისძიებაზე ყურადღების ცენტრში ვალენტინა ტერეშკოვა მოექცა - პირველი ქალი კოსმოსში, ქალი, რომელზეც, როგორც თვითონ გაიხსენა, დიდი შთაბეჭდილება მოახდინა კოსმოსში პირველი ადამიანის გაფრენამ - იური გაგარინის 1961 წლის მისიამ. „იური გაგარინის გაფრენის შემდეგ, 1961 წელს, ჩვენს ქვეყანაში ძალიან ბევრ ახალგაზრდა კაცსა და ქალიშვილს გაუჩნდა სურვილი არა მხოლოდ მას დამსგავსებოდა, არამედ აუცილებლად ჩამდგარიყო საბჭოთა კოსმონავტების რიგში“. ტერეშკოვას არა მარტო კოსმონავტობაზე ოცნება აუხდა - მას ბედმა არგუნა დამეგობრებოდა მთელი თაობის კერპს, იური გაგარინს. სწორედ გაგარინს ევალებოდა მეთვალყურეობა გაეწია ხუთი ქალისათვის, რომლებიც კოსმოსური მისიისათვის კანდიდატებად შეირჩნენ. ამ კანდიდატებს შორის იყო ვალენტინა ტერეშკოვა. ის, მართალია, ფავორიტად არ ითვლებოდა, მაგრამ, რაც მთავარია, თავად საბჭოთა ლიდერის, ნიკიტა ხრუშჩოვის ყურადღება მიიპყრო თავისი პროლეტარული წარსულით... ფრენის პირველ დღეს შევამჩნიე შეცდომა, რომელიც არასწორი დაპროგრამების შედეგი იყო - ვფიქრობ, ეს სპეციალურად არ მომხდარა, მაგრამ დაპროგრამებული იყო. კოსმოსური ხომალდი ისე იყო ორიენტირებული, რომ ძრავის სამუხრუჭე მოწყობილობა მუშაობდა ორბიტის გაზრდაზე და არა შემცირებაზე... „ცივი ომი“ ზენიტს აღწევდა, როცა ტერეშკოვას ისტორიული კოსმოსური მისია დაეკისრა. თითქმის ექვსი წლით ადრე, 1957 წლის ოქტომბერში, საბჭოთა კავშირმა კოსმოსში გაუშვა „სპუტნიკი“ - დედამიწის პირველი ხელოვნური თანამგზავრი. 1961 წელს გაგარინის, 1963 წელს ტერეშკოვას კოსმოსურმა მისიებმა კიდევ უფრო გაზარდა კოსმოსური კვლევის კუთხით საბჭოთა კავშირის უპირატესობა იდეოლოგიურ მოწინააღმდეგესთან, შეერთებულ შტატებთან კონკურენციაში. ვალენტინა ტერეშკოვას კოსმოსური მისია სამი დღე-ღამე გაგრძელდა - მთელი ეს დრო მან სავარძელში მჯდომმა გაატარა, ხუთკუბმეტრიან სივრცეში. სასიამოვნო შეგრძნება არ ყოფილაო, აღიარებს ტერეშკოვა და კიდევ ერთ პრობლემას იხსენებს: „ფრენის პირველ დღეს შევამჩნიე შეცდომა, რომელიც არასწორი დაპროგრამების შედეგი იყო - ვფიქრობ, ეს სპეციალურად არ მომხდარა, მაგრამ დაპროგრამებული იყო. კოსმოსური ხომალდი ისე იყო ორიენტირებული, რომ ძრავის სამუხრუჭე მოწყობილობა მუშაობდა ორბიტის გაზრდაზე და არა შემცირებაზე“. მისიის საკონტროლო ცენტრთან კოორდინირების შედეგად, ტერეშკოვამ შეძლო ამ შეცდომის გამოსწორება და კოსმოსური ხომალდისათვის სწორი მიმართულების მიცემა. მოგვიანებით, მისიის დასრულებიდან რამდენიმე თვეში, ის გაგარინთან ერთად ესტუმრა გაეროს შტაბბინას ნიუ-იორკში. ერთობლივ პრესკონფერენციაზე შეკითხვები, რომლებსაც გაგარინს უსვამდნენ, საბჭოთა კოსმოსურ პროგრამას ეხებოდა. ჟურნალისტებს, მაგალითად, აინტერესებდათ, აპირებდა თუ არა მოსკოვი კოსმონავტების მთვარეზე გაშვებას. რაც შეეხება ტერეშკოვას, მისთვის დასმული შეკითხვები ძირითადად პირად ცხოვრებას უტრიალებდა. აი, როგორ უპასუხა ტერეშკოვამ შეკითხვას, სად აპირებთ დაქორწინებას - დედამიწაზე თუ ორბიტაზეო: „როცა გავთხოვდები, ამას აუცილებლად შეიტყობთ, რადგან პრესა ის ხალხია, რომელსაც ძნელია, რამე დაუმალო. ჩვენში, კოსმონავტებს შორის, ბევრია კაციც და ქალიც, ვინც დაოჯახებულია, ჰყავს შვილები. ეს მათ ხელს არ უშლის კოსმოსური ამბებით იყვნენ დაკავებული. მე კი მათი რიგებიდან ვარ - ამიტომ მგონია, რომ მეც გავუმკლავდები“. ვალენტინა ტერეშკოვა ცრუობდა. ამ სიტყვებს როცა ამბობდა, 1963 წელს, დაოჯახებული საბჭოთა კოსმონავტი არ არსებობდა. მაგრამ მალე თვითონ ტერეშკოვა გათხოვდა - ხრუშჩოვმა ისე მოინდომა კოსმოსში მოგზაურთა პირველი წყვილი წარედგინა მსოფლიოსათვის, რომ პირველი კოსმონავტი ქალი წააქეზა, გათხოვილიყო კოსმონავტ ანდრიან ნიკოლაევზე. წყვილს ქალიშვილი შეეძინა. თუმცა კოსმონავტების ეს პირველი ცოლ-ქმრობა 1982 წელს განქორწინებით დასრულდა. ჩემი უდიდესი მოტივაციაა, შთავაგონო და მაგალითი მივცე ახალგაზრდა ქალებსა და გოგონებს სკოლებსა და უნივერსიტეტებში - წავახალისო ისინი, რომ არჩევანი შეაჩერონ საგნებზე ზუსტი და საბუნებისმეტყველო მეცნიერებებიდან... ვალენტინა ტერეშკოვას უწყვეტი პოპულარობის მიუხედავად, თითქმის 20-მა წელმა განვლო, ვიდრე საბჭოთა კავშირიდან კოსმოსში ისევ გაუშვებდნენ ქალს - სვეტლანა სავიცკაიას. მიზეზზე საუბრისას ვალენტინა ტერეშკოვა გულისტკივილით იხსენებს 1966 წელს საბჭოთა კოსმოსური პროგრამის დამფუძნებლისა და წლების მანძილზე მისი ხელმძღვანელის, სერგეი კოროლიოვის გარდაცვალებას... კოროლიოვი კოსმოსურ მისიებში ქალთა მონაწილეობის აქტიური მომხრე იყო. „1966 წელს ის გარდაიცვალა - მოვიდა სხვა ადამიანი. შეიქმნა ახალი ხომალდი „სოიუზის“ სერიიდან. არ მინდა გავანაწყენო აქ მყოფი მამაკაცები, მაგრამ, არსებითად, ჩვენ, ქალთა ჯგუფი, გვერდზე გაგვწიეს და გვითხრეს, სანამ სანდო კოსმოსური ხომალდი არ შეიქმნება, ქალები არ მიიღებენ მზადებაში მონაწილეობასო“. ასე რომ, ტერეშკოვას აღარასოდეს მისცემია კოსმოსურ მისიაში მონაწილეობის შანსი. თუმცა ის პირველივე მისიამ აქცია ნამდვილ ვარსკვლავად არამარტო საბჭოთა კავშირში. ამერიკელი ინჟინერი ანუშე ანსარი, რომელიც 2006 წელს მონაწილეობდა კოსმოსურ მისიაში, იხსენებს, რომ მას ტერეშკოვათი აღტაცებამ გაუჩინა კოსმოსის კვლევისადმი ინტერესი. „ჩემი უდიდესი მოტივაციაა, შთავაგონო და მაგალითი მივცე ახალგაზრდა ქალებსა და გოგონებს სკოლებსა და უნივერსიტეტებში - წავახალისო ისინი, რომ არჩევანი შეაჩერონ საგნებზე ზუსტი და საბუნებისმეტყველო მეცნიერებებიდან, განსაკუთრებით სფეროებზე, რომლებიც ჩემთვის მეტისმეტად ძვირფასია: კოსმოსურ პროგრამაზე, კოსმოსის კვლევაზე. და მჯერა, რომ ამ სფეროებს უზარმაზარ სარგებელს მოუტანს მათში მეტი ქალის ჩართვა. მსურს მათ ვაჩვენო, რომ ეს არა მარტო შესაძლებელია, არამედ ძალიან სახალისოცაა და მათთვის შეიძლება საინტერესო კარიერა გახდეს“, - ამბობს ამერიკელი ინჟინერი ანუშე ანსარი კოსმოსის კვლევაში ქალთა მონაწილეობაზე დღეს, როცა უკვე ნახევარი საუკუნე გავიდა, რაც კოსმოსში იმოგზაურა პირველმა ქალმა, ამჟამად 76 წლის ვალენტინა ტერეშკოვამ.


„კაცობრიობას სამი მშვიდი წელიწადი დარჩა“ - შვეიცარელი კლიმატოლოგი მოსალოდნელ საფრთხეებზე საუბრობს 2 სექტემბერი. 2017. 20:39 ციურიხის ატმოსფერული და კლიმატური მეცნიერების ინსტიტუტის პროფესორი დედამიწის კლიმატის ფიზიკის დარგში, შვეიცარიელი რენო კნუტი ამტკიცებს, რომ კაცობრიობას 3 მშვიდი წელი დარჩა. მეცნიერმა მსოფლიოში სახელი კლიმატურ მოდელებთან დაკავშირებით გაკეთებული კვლევებით გაითქვა. ის კლიმატის ცვლილებების საკითხებში მთავრობათაშორის ექსპერტთა ჯგუფის ერთ-ერთი მთავარი წევრი იყო. მსოფლიოს წამყვან სინოპტიკოსებთან ერთობლივად კნუტმა 2017 წლიდან მოსალოდნელ კლიმატურ კატასტროფაზე დახურული ანგარიში მოამზადა, რომელიც ყველა ქვეყნის მთავრობას გადაეგზავნა. ინტერნეტგამოცემა cenznet.com რეტო კნუტის ინტერვიუს ამონარიდებს ავრცელებს, რომელიც გავლენიან შვეიცარულ გაზეთში Tribune de Geneve-ში გამოქვეყნდა. - მსოფლიოს წამყვან სინოპტიკოსებთან და კლიმატოლოგებთან ერთად გასულ წელს სენსაციური ანგარიში მოამზადეთ. რატომ არის ეს დოკუმენტი ფართო მასებისთვის დახურული? რა არის მასში ასეთი საიდუმლო? - ეს არ იყო ჩვენი გადაწყვეტილება. სამწუხაროდ... მე, ისევე როგორც ჩემი კოლეგების უმრავლესობას მთელი მსოფლიოდან, მიგვაჩნია, რომ ადამიანებმა სიმართლე უნდა იცოდნენ. როგორიც არ უნდა იყოს ის. მაგრამ... თქვენ ხომ გესმით, რომ იმ ადამიანებს, რომლებიც სათავეში არიან, ყველასა და ყველაფერზე საკუთარი შეხედულებები და გეგმები აქვთ და თავისი საზომით საზღვრავენ იმ სიმართლეს, რომელიც ადამიანებს უნდა უთხრან. ეს ცხოვრების ყველა ასპექტს შეეხება. რა თქმა უნდა, ძალიან უცნაურია მათი დამოკიდებულება ამ საკითხისადმი. მე ეს დიდ სიბრიყვედ მიმაჩნია. მათ ჰგონიათ, რომ ბუნებაზე მაღლა დგანან და ყველაფრის კონტროლი და რეგულირება შეუძლიათ. ფიქრობენ, რომ რჩეულები გადაიტანენ ამ პროცესებს. მაგრამ, ეს ასე არ არის. ის, რაც უკვე დაიწყო, ყველას და ყველა ქვეყანას შეეხება! მაგრამ, მათ ამის გაგებაც არ სურთ. ხელისუფალთ ან პანიკის ეშინიათ, ან იმის, რომ მოსახლეობა მათგან რეაგირებას მოითხოვს იმ კატასტროფულ პროცესებზე, რომლებიც უკვე დაწყებულია და თავის თავზეც გამოსცადა რამდენიმე ქვეყანამ ბოლო თვეების განმავლობაში. კიდევ ერთხელ ვიმეორებ - ჩვენი ანგარიშის გასაიდუმლოება „ზემოდან" მოხდა. - იმის თქმა გინდათ, რომ კაცობრიობას რამე ემუქრება? - ემუქრება? არა - ეს უკვე დაიწყო! და ამის შეჩერება შეუძლებელია! შეხედეთ, როგორი ამინდია მიმდინარე წელს. ყველა ქვეყანაში... ამის შესახებ ჩვენ გასული წლის ბოლოს მომზადებულ ანგარიშშიც ვაფრთხილებდით. ამინდის მხრივ მომავალი პროცესები ჩვენს მოდელთან 80%-იან თანხვედრაშია. მაშინებს ეს ყველაფერი. ჩვენი ანგარიში რომ არ გაესაიდუმლოებინათ ფარფო მასებისა და იმ მთავრობებისათვის, რომელთა ქვეყნებში უკვე იხოცება ხალხი, მოემზადებოდნენ მაინც ამ კატაკლიზმებისთვის. ეს საშინელებაა. - უფრო დეტალურად თუ შეიძლება. იქნებ რამდენიმე ფაქტიც დაასახელოთ. რეტო კნუტმა ჟურნალისტ ფურცელი გაუწოდა, რომელზეც მონაცემთა მოდელირება იყო ამობეჭდილი. დოკუმენტი ვიზირებულია 2016 წლის 24 დეკემბრით. - ეს თქვენ მაგალითისთვის, რაც მაშინ 2017 წლის ივნისისთვის მოვამზადეთ: ამინდის ექსტრაორდინალური მოვლენების პროგნოზი 2017 წლის ივნისისთვის: ურუგვაი - წყალდიდობა (ახდა); სამხრეთ აფრიკის რესპუბლიკა - წყალდიდობა (ახდა, ათობის მსხვერპლი); თურქეთი - ანომალიური წვიმა და სეტყვა (ახდა); ჩინეთი - ანომალიური წვიმების გამო წყალდიდობები (ახდა, 5000-ზე მეტი ადამიანი დაზარალდა); ტაჯიკეთი - ანომალიური წვიმა და სეტყვა (ახდა); ახალი ზელანდია - ანომალიური წვიმების შედეგად წყალდიდობები (არ ახდა); ბანგლადეში - ანომალიური წვიმა (ახდა, მსხვერპლი - 145 ადამიანი); რუსეთი - ანომალიური წვიმა, ყინვა, სმერჩი, ტორნადო, შტორმები, ქარიშხლები, წყალდიდობა, თოვლი, სეტყვა (ყველაფერი ახდა). - შთამბეჭდავია... და რას უნდა ველოდოთ? - რას ველოდოთ? მშვიდი ცხოვრებისთვის თქვენ სამი წელი დაგრჩათ. თქვენ ხომ შვეიცარიაში ცხოვრობთ? თქვენ რომ ამერიკაში, ჩინეთში, ინდოეთში, ან რუსეთში ცხოვრობდეთ, ეს სამი წელიც არ გექნებოდათ. იზრუნეთ ახლობლებზე, ნუ იფიქრებთ ძვირფასი მანქანის შეძენასა და კარიერულ წინსვლაზე. იმაზე იზრუნეთ, როგორ შეინარჩუნოთ თქვენი და ახლობლების სიცოცხლე.


source: wikipedia

text: 10 თებერვალი — გრიგორიანული კალენდრის 41-ე დღე. წლის ბოლომდე დარჩენილია 324 დღე (ნაკიან წელში - 325). დღის მოვლენები 1605 : უილიამ შექსპირის „ვენეციელი ვაჭრის“ პირველი წარმოდგენა ლონდონში. 1784 : ეკატერინე II-ის განკარგულებით ყირიმის ნავსადგურსა და ციხე-სიმაგრეს დაერქვა სევასტოპოლი. 1918 : თბილისში, ყოფილ ალექსანდრეს ბაღში სახალხო გვარდიამ ტყვიამფრქვევებისა და შაშხანების ცეცხლით დაარბია მუშათა მასშტაბური საპროტესტო გამოსვლა. 1996 : აი-ბი-ემის კომპიუტერმა „დიპ-ბლუმ“ ჭადრაკში დაამარცხა მსოფლიო ჩემპიონი გარი კასპაროვი. 1998 : აზერბაიჯანში გაუქმდა სიკვდილით დასჯა. 2005 : ჩრდილოეთ კორეა აცხადებს, რომ ბირთვულ იარაღს ფლობს. 2006 : გაიხსნა XX ზამთრის ოლიმპიური თამაშები ტურინში (იტალია). ამ დღეს დაბადებულნი 1606 : კრისტინა მარია დე ბურბონი — საფრანგეთისა და ნავარის პრინცესა. 1775 : ჩარლზ ლემი — ინგლისელი მწერალი. 1890 : ბორის პასტერნაკი — რუსი პოეტი და მწერალი 1892 : ვალერიან თევზაძე — ქართველი ოფიცერი 1894 : ჰაროლდ მაკმილანი — დიდი ბრიტანეთის სახელმწიფო მოღვაწე. 1897 : ჯუდით ანდერსონი — ავსტრალიელი მსახიობი 1898 : ბერტოლტ ბრეხტი — გერმანელი მწერალი 1902 : უოლტერ ბრატენი — ამერიკელი ფიზიკოსი. 1922 : არპად გენცი — უნგრელი პოლიტიკური და სახელმწიფო მოღვაწე 1924 : აკაკი ბაინდურაშვილი — ქართველი ფსიქოლოგი. 1929 : ჯერი გოლდსმიტი — ამერიკელი კომპოზიტორი. 1931 : ლევან (ბუთური) ცინცაძე — ქართველი სცენარისტი. 1934 : თენგიზ მირზაშვილი — ქართველი მხატვარი 1941 : სანდრო მრევლიშვილი — ქართველი რეჟისორი 1946 : მიქაელ არუთინიანი — სომხეთის მე-7 თავდაცვის მინისტრი (2007–2008) 1949 : ანატოლი როშჩუფკინი — რუსი მწერალი. 1961 : ნიკოლოზი — ახალქალაქისა და კუმურდოს ეპარქიის მიტროპოლიტი 1962 : კლიფ ბარტონი — ამერიკელი მუსიკოსი 1967 : ლორა დერნი — ამერიკელი მსახიობი 1970 : ოსნე საიეშტადი — ნორვეგიელი შტატგარეშე ჟურნალისტი და მწერალი 1974 : დევიდ დათუნა — ამერიკელი ხელოვანი 1976 : ზაზა ჯანაშია — ქართველი ვეტერანი ფეხბურთელი 1984 : ზაზა ფაჩულია — ქართველი კალათბურთელი. 1985 : სელჩუქ ინანი — თურქი ფეხბურთელი. 1986: რადამელ ფალკაო — კოლუმბიელი ფეხბურთელი 1987 : პოლი გენოვა — ბულგარელი მომღერალი 1988 : ჯეიდ რემსი — ინგლისელი მსახიობი. ამ დღეს გარდაცვლილნი 1837 : ალექსანდრე პუშკინი — რუსი მწერალი. 1891 : სოფია კოვალევსკაია — რუსი მათემატიკოსი. 1923 : ვილჰელმ კონრად რენტგენი — გერმანელი ფიზიკოსი. 1939 : პიუს XI — რომის პაპი. 1990 : ოთარ გიგინეიშვილი — ქართველი ისტორიკოსი, საზოგადო მოღვაწე. 2005 : ართურ მილერი — ამერიკელი დრამატურგი. 2009 : ნუგზარ შატაიძე — ქართველი მწერალი, დრამატურგი, ესეისტი. დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: სტეფანე ხირსელი ეფრემ ასური პალადი მეუდაბნოე ისააკ ასური იხილეთ აგრეთვე სხვა თვეები: 0210


სააკაშვილი მახათადან: ქრისტიანობა ჩვენი პასპორტია ევროპისაკენპოლიტიკა, რელიგია, თავიანთ გამოსვლებში პატრიარქსა და პრეზიდენტს არ უსაუბრიათ იმაზე, თუ რატომ უნდა აშენებულიყო ახალი საეკლესიო კოპლექსი მახათას მთაზე. მიხეილ სააკაშვილმა და საქართველოს პატრიარქმა ათასობით მართლმადიდებელი მორწმუნის წინაშე 17 აპრილს თბილისში, მახათას მთაზე ახალ ეკლესიას საძირკველი ჩაუყარეს. ეკლესია (ივერიის ღვთისმშობლის ხატის ეკლესია), საპატრიარქო რეზიდენცია, მონასტრის იღუმენის საცხოვრისი, ბერების საცხოვრებელი კორპუსი, სატრაპეზო, ბიბლიოთეკა, საკონფერენციო დარბაზი, საკვირაო სკოლა, მუზეუმი, სახელოსნოები, სასტუმრო, კარიბჭე წყალკურთხევის აუზი – ეს არის ის, რაც გენერალური გეგმის მიხედვით, რამდენიმე წელში მახათას მთაზე აშენდება. ცერემონიას, რომელსაც საქართველოს პრეზიდენტის გარდა პარლამენტის თავმჯდომარე და სხვა საერო პირები ესწრებოდნენ, თვალს ათასობით მართლმადიდებელი მორწმუნე მთაზე დამონტაჟებულ დიდ ეკრანზე ადევნებდა. „ჩემთვის დიდი პატივია, პარლამენტის თავმჯდომარესთან და პარლამენტის სხვა წევრებთან ერთად, ამ ღონისძიებაში მონაწილეობა,“– მიმართა სააკაშვილმა საზოგადოებას. პრეზიდენტის განაცხადით, ხელისუფლებამ ქვეყანაში ტაძრების მშენებლობისთვის ბიუჯეტიდან 50 მლნ ლარი უკვე დახარჯა. მისი განმარტებით, ოთხი მილიონი დაიხარჯა ფოთის საკათედრო ტაძრის რესტავრაციისთვის, ორი მილიონი ლარი– გრემის აღდგენისთვის. ხუთი მილიონი კი, მისივე თქმით, ბაგრატის ტაძრის აღდგენისთვის იხარჯება. ათასობით შეკრებილ მორწმუნეს პრეზიდენტმა ისიც შეახსენა, რომ ხელისუფლება ქართული ტაძრებისა და კულტურული ძეგლების გადასარჩენად უცხოეთშიც აქტიურად მუშაობს. „ქრისტიანობა არის ჩვენი პასპორტი ევროპისაკენ და ჩვენი პასპორტი ცივილიზებული მსოფლიოსაკენ," – განაცხადა პრეზიდენტმა. სააკაშვილმა საქართველოს პატრიაქრის ღვაწლისა და დამსახურებების შესახებაც ისაუბრა და თქვა, რომ მსოფლიოში არც ერთ ეკლესიას არ ჰყავს მისი მსგავსი გამოცდილი და ღვაწლმოსილი პატრიარქი, რითაც შეკრებილ მორწმუნეთა ოვაციები დაიმსახურა. თუმცა თავიანთ გამოსვლებში პატრიარქსა და პრეზიდენტს არ უსაუბრიათ იმაზე, თუ რატომ უნდა აშენებულიყო ახალი საეკლესიო კოპლექსი მახათას მთაზე. სხვადასხვა დროს სხვადასხვა საინფორმაციო საშულებებისთვის მიცემულ ინტერვიუებში თბილისში მცხოვრები ერთ–ერთი ქალბატონის, გულნარა კუკულაძის თქმით, მახათას მთაზე ტაძრის აშენება სწორედ მის ხილვას უკავშირდება. კუკულაძის ხილვაზე საუბრობენ სასულიერო პირებიც. ვახტანგ გორგასლის სახელობის ტაძრის წინამღვარი, დეკანოზი გურამ გურამიშვილი, რომელიც დღეს ასევე ესწრებოდა მახათას მთაზე გამართულ ცერემონიას, ნეტგაზეთთან საუბარში ამბობს, რომ სწორედ გულნარა კუკულაძის ხილვას უკავშირდება აღნიშნული ეკლსიის მშენებლობის დაწყების ინიციატივა. "მას ნამდვილად ჰქონდა ხილვა. მის სახელზე პატარა სამლოცველოც იყო აქ აშენებული, თუმცა შემდეგ უკვე ღირსთა ათონელთა მამათა იოანე, ექვთიმე და გიორგი მთაწმინდელთა სახელობის ტაძარად გადაკეთდა. შემთხვევით არაფერი ხდება, ეტყობა, ეს ყველაფერი უფლის ნება იყო. ქართველი ერი გაჭირვების ჟამს ყოველთვის აშენებდა ტაძრებს და ყოველი ახალი ტაძარი შემაკავშირებელია ქართველი ერის. ეს ტაძარი კიდევ ერთხელ გაგვაერთიანებს,"–ამბობს დეკანოზი გურამ გურამიშვილი. "მე მქონდა ხილვა 2001 წლის 10 სექტემბერს. ღვთისმშობელი მობრძანდა მახათას მთაზე და ითხოვდა ტაძრის მშენებლობას, ითხოვდა, საყდარი ამიშენეთო. ვუთხარი, ვინ დამიჯერებს ამას–მეთქი, და მაჩვენა ამერიკაში 2 შენობა იწვოდა. მითხრა, ეს მოხდებაო. თავს ვიკავებდი ამის თქმისგან, რადგან ამერიკა უზარმაზარი ქვეყანაა და რთული იყო ასეთი რამ მეთქვა. როცა ეს ამბავი მოხდა, მივხვდი, რომ სიმართლე იყო. ამის შემდეგ მივედი ტაძრებში და მოძღვრებს ვუყვებოდი. ბოლოს საპატრიარქოში მივედი და მოვყევი, ყველა გაოცდა,"– განაცხადა გულნარა კუკულაძემ ერთ–ერთ გამოცემასთან საუბარში. თეოლოგი ბასილ კობახიძე ეკლესიის ისტორიაში მსგავსი გამოცხადებების ფაქტებზე მიუთითებს, რაც ტაძრის ან მონასტრის აშენების საფუძველი გამხდარა, თუმცა აქვე ამბობს, რომ ეკლესიის ისტორიაში მრავლად იყვნენ და არიან ადამიანები, რომლებიც ამბობენ, რომ მათ ეცხადებათ ღმერთი, ქრისტე, ღვთისმშობელი, წმინდანები. "საქართველოში ასეთი ადამიანები განსაკუთრებით გასული საუკუნეების 90-იანი წლებიდან მომრავლდნენ. ეკლესიის მოვალეობაც სწორედ ისაა, რომ დაკვირვებით მოეკიდოს ასეთ განცხადებებს, რათა აშკარა ბოდვებს არ მიანიჭოს საეკლესიო ლეგიტიმაცია. მაგრამ საპატრიარქო პირიქით იქცევა. მახათას მთაზე მიმდინარე მშენებლობა დაფუძნებულია ქალბატონ გულნარა კუკულაძის "გამოცხადებებზე." საპატრიარქო დღეს ამას მალავს, ასევე მალავს ამ ქალბატონის სახელს და იყენებს რელიგიურ ისტერიას თავისი მიზნებისათვის. ეს პირველი შემთხვევა არ არის საპატრიარქოს მხრიდან. მე პირადად ვკითხე მიტროპოლიტ დანიელ დათუაშვილს, თუ რატომ იყენებდა საპატრიარქო ამ ქალბატონის მოჩვენებას და იმის მაგივრად, რომ მას მკურნალობაში დახმარებოდა, უფრო უღვივებდა საკუთარი "ღვთისგან რჩეულობის" შეგრძნებას. მიტროპოლიტმა დანიელმა მიპასუხა, რომ ამ მოძრაობამ მახათას მთაზე უკვე დიდი მასშტაბები მიიღო და საპატრიარქომ გადაწყვიტა, სათავეში ჩასდგომოდა მას. შემდეგ მოხდა კონფლიქტი კუკულაძესა და საპატრიარქოს წარმომადგენლებს შორის, კუკულაძე გააგდეს და ახლა საპატრიარქო მხოლოდ ბუნდოვანი განცხადებით იფარგლება, რომ მახათას მთაზე "ერთ ქალბატონს" ჰქონდა ღვთიური გამოცხადება,"– ამბობს ბასილ კობახიძე. დღეს მახათას მთაზე მყოფი სასულიერო პირები აღნიშნავდნენ, რომ ხილვის მიუხედავად, საბოლოო გადაწყვეტილება მაინც პატრიარქმა ქალაქის მერთან შეთანხმებით მიიღო. ახალი ეკელსიის მშენებლობის მნიშვნელობაზე თბილისის მერი გიგი უგულავა 2011 წლის 12 მაისს, ეკლესიის საძირკვლის კურთხევის დროს აცხადებდა, რომ "ამ ადგილს დიდი მნიშვნელობა აქვს თითოეული თბილისელისთვის, ვინაიდან ისტორიულად მონასტრები ატარდებდნენ საგანმანათლებლო და სოციალურ ფუნქციას. ეკლესია – მონასტრები იყო ის ადგილი, სადაც ადამიანი იკურნებოდა სულიერად და ხორციელად. ამიტომ ამ მშენებლობას დიდი მშენებლობა აქვს. ის იწყება დღეს და იწყება თითოეული თქვენთაგანის მონაწილეობით." მახათას მთაზე ეკლესის აშენების შესახებ საზოგადოებამ 2010 წლის 24 მაისს ფონდ „იავნანას“ აქციაზე გაიგო. მაშინ ილია მეორემ საზოგადოებას კურთხევა მისცა, თანასწორი წვლილი შეეტანათ ეკლესიის აშენების პროცესში. თანხის ოდენობის მიუხედავად, მორწმუნეები 1 ლარს საკუთარ სახელზე, ხოლო დანარჩენ თანხას ახლობლების, გარდაცვილილი წინაპრებისა და სოციალურად დაუცველი ადამიანების სახელზე წირავენ. როგორც ფონდ "ივერიონში" ამბობენ, სადაც აღნიშნული ეკლესიის მშენებლობისთვის თანხა გროვდება, „წმინდა სამების საკათედრო ტაძრის შემდგომ ღვისმშობლის სავანის მშენებლობა მახათას მთაზე არის კიდევ ერთი საშუალება ჩვენი ერის მიერ ღვთისაგან განშორების ცოდვის მონანიებისა.“


ჩვენი გვერდი "ფეისბუქზე"


source: CulturaX

text: "მადლობა თქვით, თქვენც რომ არ დაგხოცათ და ისე არ წავიდაო" - ახალი დეტალები 7 თვის ჩვილის მკვლელობაზე და ახლობლის კომენტარი აღაიანიდან - PalitraNews.ge აი ამიტომ არის საჭიროა სკოლაში სექსოლოგიის სწავლა და არა ,,გაუკუღმართებული,, რაღაცეებისთვის, როგორც ბევრს ჰგონია. სამი შვილის დედა ვარ და ვიცი რა ძნელია მშობიარობის შემდგომი პერიოდი. ორსულობის დროს ყველა თავს გევლება, დედოფალივით ხარ და უცებ ჯერ მშობიარობის სტრესი და იმავე წამს პატარა ბავშვით ხელში მთელ რიგ პრობლემებთან გამკლავება. ვერ გადახარშა 16 წლის მოუმზადებელმა ტვინმა ყველაფერი. ზუსტად ასეთი საკითხები უნდა ისწავლებოდეს იქ და ამის მსგავსი. მიდით დათხოვდით რაც შეილება მალე ბავშვები,ოღონდ გათხოვება გინდათ მარა ბავშვი არა.. მე ის მიკვირს 20 წლის გოგოებს უკვე 3-3 შვილი რომ გყავთ და დანერვოზებულები დადიხართ,აი შედეგიც.ცოტა ჭკუით გაზარდეთ შვილები რომ 14 წლისებს გათხოვება არ მოუნდეთ და ყოველთვე ბავშვის გაჩენაზე არ იფიქრონ მერე.მწარე სიმართლე გულზე მოხვდება ბევრს!!! საზღვარგარეთ 30 წლის მერე ქმნიან ოჯახებს როცა ყველაფერს მოივლიან.ამ გოგოს უნდოდა გართობა ჯერ 16 წლის ასაკში,რადგან არაფერი ნახა,ამიტო ბავშვი თავის ტირილით აწუხებდა ალბათ.ხელს უშლიდა გაპრანჭვაში და გადაეკეტა.ის არ იყო ფსიქოლოგიურად მზად დედობისთვის,იმას თავი დავანებოთ რა ტრამვაა ფიზიკურად.მოკლედ ისწავლეთ,გათხოვებას მოასწრებთ,ნუ აყვებით ახლობლების და მეზობლების კომენტარებს, ,,უი არ თხოვდები"? როცა ფსიქოლოგიურად და ფიზიკურად მზად იქნებით გათხოვებისთვის,დედობისთვის მერე დათხოვდით!!! გათხოვება კი არა სექსი უნდათ და ამის აღიარება არავის. საქართველოში გათხოვება სექსის გაკანონიერების გზაა. თუმცა ამ შემთხვევაში ეს გოგო თავისი ნებით გათხოვდა თუ არა საკითხავია მაინც და ჯობია კომენტარებისგან თავი შევიკავოთ


text: სილამაზე » Страница 5 » ESE.GE - ხალხური მედიცინა ნატურალური ინგრედიენტებისგან მომზადებული გამწმენდი საშუალებები სახის კანისთვის: 4 რეცეპტი! იდეალური კანი დღეში 5 წუთში! კანი უნდა გასუფთავდეს ყოველდღიურად 2 ჯერ დღეში. პირველი წმენდა დილით ტარდება, რათა დღე დაიწყოთ სუფთა, იდეალური კანით. განსაკუთრებით მნიშვნელოვანია კანის გასუფთავება საღამოს. თქვენ შეგიძლიათ ჩაიტაროთ ყოველდღიური წმენდა ხალხური საშინაო საშუალებებით, რომლებიც ბევრად უფრო იაფი და ბევრად უფრო ეფექტურია! შემდეგი ნატურალური საშუალებები წარბების ზრდისთვის! თუ რეგულარულად ჩაიტარებთ ამ პროცედურებს, შედეგები არ დააყოვნებს! თქვენი წარბები გახდება სქელი, ჯანმრთელი და ლამაზი! გარდა ესთეტიკური ფუნქცისაა, წარბები აგრეთვე მეტყველებს ორგანიზმში სერიოზულ დარღვევებზე. წარბებიდან თმის ინტენსიური ცვენა შეიძლება მიუთითებდეს სერიოზულ ემოციურ დაძაბულობაზე ან ცილებისა და ვიტამინების დეფიციტზე. მნიშვნელოვანია ექიმთან კონსულტაციის გავლა. კომპლექსური მკურნალობისას ორგანიზმს დაეხმარება ხალხური ეს უბრალო, მაგრამ სუპერ-საშუალება დაგეხმარებათ, თუ თქვენ გადაწყვიტეთ წამწამების დამოუკიდებლად დაგრძელება, მოცულობის გაზრდა. ამ რჩევის საშუალებით თქვენ დაივიწყებთ არაბუნებრივი და დისკომფორტული ხელოვნური წამწამების შესახებ! ეს უბრალო საშუალება დაგეხმარებათ, თუ თქვენ გადაწყვიტეთ დამოუკიდებლად წამწამების დაგრძელება, მოცულობის გაზრდა. ამ რჩევის საშუალებით თქვენ დაივიწყებთ არაბუნებრივი და დისკომფორტული ხელოვნური წამწამების შესახებ! ეს ნიღაბი მუქი წრეების წინააღმდეგ თვალებს ირგვლივ მყისიერად ხსნის დაღლილობის ნაკვალევს! რეცეპტი ჩვენთან ინდოეთიდან მოვიდა, სადაც კურკუმას იყენებენ არა მხოლოდ როგორც სანელებელს კერძებისთვის, არამედ როგორც მოქმედ საშუალებას სილამაზისთვის. კურკუმა ნიღბის შემადგენლობაში უფრო ნათელს ხდის კანს და აახალგაზრდავებს შესანიშნავი საშინაო ტონიკი: თქვენი კანი იქნება საოცრად ლამაზი, მოვლილი, ჯანმრთელი ნებისმიერ ასაკში! მბზინავი და მოვლილი კანი იქნება ამ საოცარი ტონიკის გამოყენების შედეგი! ცხიმიანი კანი ხასიათდება დიდი რაოდენობით ცხიმით კანის ზედაპირზე. ცხიმიანი კანი რთულად ექვემდებარება მკურნალობას, კოსმეტიკაში აღმოჩენილმა ქიმიურმა ნივთიერებებმა კი შეიძლება გააუარესოს სიტუაცია. საუკეთესო ვარიანტია კანის მკურნალობა საშინაო საშუალებები, რომლებიც მნიშვნელოვნად გააუმჯობესებს თმის მდგომარეობას. ჩვენ გთავაზობთ ნატურალურ ნიღბებს, რომლებიც მზადდება ყველასათვის ხელმისაწვდომი ინგრედიენტებისგან! ზაფხული და შემოდგომა თმებს მტვრევადობას, გაყოფილ ბოლოებს, გაუფერებულ იერსახეს სძენს. ჩვენ გთავაზობთ ნატურალურ ნიღბებს, რომლებიც მზადდება ყველასათვის ხელმისაწვდომი ინგრედიენტებისგან. ნიღაბი უფერული ხნით ეს ნიღაბი მიანიჭებს თმებს სირბილესა და ბზინვარებას. შეურიეთ ხნის პაკეტი კვერცხს და შეიზილეთ თმაში. დაიტოვეთ გათავისუფლდით მოშვებული კანი, ასაკობრივი ლაქებისა და ნაოჭებისგან! თქვენი კანი გახდება ელასტიური და მოვლილი ამ 4 მარტივი, მხოლოდ ნატურალური ინგრედიენტებისგან დამზადებული ხალხური რეცეპტის დახმარებით! დღეს არსებობს უამრავი ფაქტორი, რომელიც ნეგატიურად ზემოქმედებს კანის გარეგნულ იერსახეზე და ჯანმრთელობაზე: დაბინძურება, მზის სხვივების ზედმეტი ზემოქმედება, დეჰიდრატაცია და ჩვეულებრივი კოსმეტიკური საშუალებები. ამ სტატიაში ჩვენ მოგიყვებით, როგორ შეგიძლიათ ებრძოლოთ დაბერების პრობლემებს, მოშვებულ კანს ამ ხელნაკეთი 5 საუკეთესო საშუალება გააქრობს მოშვებული კანის პრობლემას, აალაგებს ნაოჭებს, დაუბრუნებს თქვენი სახის, ყელის, დეკოლტის ზონას ელასტიურობას! უკვე პირველივე მიღების შემდეგ თქვენ შეამჩნევთ შედეგებს, ერთი კვირის შემდეგ კი - შეამჩნევს ყველა! უკვე პირველივე მიღების შემდეგ თქვენ შეამჩნევთ შედეგებს, ერთი კვირის შემდეგ კი - შეამჩნევს ყველა! უმეტეს ადამიანს, როგორც წესი, არ სურს დაბერება, ამიტომაც დიდ ყურადღებას უთმობს კანის მოვლას. არასაკმარისი სამკურნალო ნივთიერების მიღებამ ან დიდი რაოდენობის მზის სხივებთან კონტაქტმა შეიძლება გამოიწვიოს კანის კანის გამაახალგაზრდავებელი კრემი იოდით: დაარბილებს სახის კანს, გახდის მას ელასტიურს, ჭორფლები და თანდაყოლილი ლაქები გახდება უფრო შეუმჩნეველი კანის გამაახალგაზრდავებელი კრემის რეცეპტი იოდით დაარბილებს კანს, გახდის ელასტიურს, გაათეთრებს კანს: ჭორფლები და ლაქები უფრო შეუმჩნეველი გახდება. კრემისთვის დაგვჭირდება: 1 ს.კ. თაფლი 1 ჩ.კ. ვაზელინი 1-2 წვეთი იოდი 1 ს.კ. აბუსალათინის ზეთი პატარა მინის თასი მარტივი ხერხი თმის გასახშირებლად და მიძინებული ფოლეკულების გასაღვიძებლად. ყველას სურს ლამაზი და ჯანმრთელი თმა! ყველას სურს ჯანმრთელი და ლამაზი თმები. მაგრამ ისეც ხდება, რომ ჩვენ ჩვენივე მოქმედებებით ვინადგურებთ თმას. თმის მდგომარეობის გაუარესების მიზეზები: მუდმივი გაღიავება; თმის უთოები; დაავადებები, ძლიერი სტრესი; ჰაერის სიმშრალე და დაბალი ტემპერატურა; არასრულფასოვანი კვება, დიეტები. გარდა მოვლისა, აუცილებელია


text: მოკლე შინაარსი: ფილმში მოთხრობილია მუსიკოს ვლადისლავ შპილმანზე, რომელიც პოლონეთში მცხოვრები ეროვნებით - ებრაელი გამოჩენილი პიანისტი იყო. მეორე მსოფლიო ომის დროს მას მოუწია ყველა იმ დაცირების გადატანა , რასაც ებრაელი ხალხი იტანდა ამ ომის განმავლობაში.. თამაშის აღწერა: სამშობლოს ვალი, უკვე მეოთხედ, მაგრამ ელა ყველაფერი იქნება სხვანაირად. Call of Duty?ის ახალი სერია გაძლევთ ამოცანებს უკვე რეალისტურ და ახლანდელ დროში. ფაშიზმმა დაუთმო ადგილი ტერორიზმს. წინა საუკუნის იარაღები შეიცვალა სუპერთანამედროვე შეიარაღებით... Call of Duty 4 | Modern Warfare?ში თქვენ გელოდებათ ნამდვილი კაცური სამსახური,დაუნდობელ მეტოქესთან ბრძოლა,საბრძოლო მოქმედებების გასაოცარი დინამიკა. ეფიკური ბატალური სცენები კინომატოგრაფიული შტამბეჭდავი დონის, მხარდახმარ ბრძოლა კომპიუტერულ მოკავშირესთან ერთად.ცხარე ბრძოლები აღმოსავლეთ ქალაქების ვიწრო ქუჩებში და რუსეთის ფართო გაშლილობებზე.


ერნესტ ჰემინგუეი ერნესტ მილერ ჰემინგუეი (ინგლ. Ernest Miller Hemingway; დ. 21 ივლისი, 1899 — გ. 2 ივლისი, 1961) — ამერიკელი მწერალი, რომანისტი და ჟურნალისტი. მისი გამორჩეული წერის სტილი ხასიათდება მკაცრი მინიმალიზმით და მან მნიშვნელოვანი გავლენა იქონია მეოცე საუკუნის ლიტერატურის განვითარებაზე. ჰემინგუეის პროტაგონისტები, როგორც წესი, სტოიციზმით გამოირჩევიან, და მიჩნეულია, რომ ისინი თავად ავტორის საკუთარი ხასიათის გამოხატულება უნდა იყოს — მისი გმირები არიან მამაკაცები, რომელებმაც „ზეწოლას ღირსეულად უნდა გაუძლონ“. მის ნამუშევართა უმრავლესობა ამჟამად ამერიკული ლიტერატურის კლასიკად მიიჩნევა. 1916 წელს მან სასკოლო ჟურნალში დაბეჭდა საბავშვო მოთხრობა „მანიტუს სასამართლო“, რომელშიც აღწერილი იყო ჩრდილოეთის ეგზოტიკა და ინდიელების ფოლკლორი. შემდეგ ნომერში მან დაბეჭდა მოთხრობა „ყველაფერი კანის ფერშია“, სადაც მან აღწერა კრივის ბინძური მხარეები.1916 წლის ზაფხულში სკოლის დამთავრების შემდეგ მან გადაწყვიტა, მშობლებისგან დამოუკიდებლად ჩრდილოეთ მიჩიგანში წასვლა სამოგზაუროდ, თავის მეგობრებთან ერთად. ჰემინგუეი ნაწილი იყო 1920-იანი წლების პარიზის უცხოელ მწერალთა პლეადის „დაკარგული თაობა“, ტერმინი, რომელიც პირველად გამოიყენა და პოპულარული გახადა გერტრუდ შტაინმა. ის დატვირთულ სოციალურ ცხოვრებას ეწეოდა, ოთხჯერ იქორწინა, ცხოვრების მანძილზე კი მრავალი სასიყვარულო ურთიერთობა ჰქონდა. ჰემინგუეის მიღებული აქვს პულიცერის პრემია (1953) და ნობელის პრემია ლიტერატურაში (1954) ნაწარმოებისთვის „მოხუცი და ზღვა“. 1961 წელს, 61 წლის ასაკში მან სიცოცხლე თვითმკვლელობით დაასრულა. ბიოგრაფია[რედაქტირება | წყაროს რედაქტირება] ადრეული წლები[რედაქტირება | წყაროს რედაქტირება] ერნესტ მილერ ჰემინგუეი დაიბადა 1899 წლის 21 ივლისს, ჩიკაგოს ერთ–ერთ გარეუბან ოკ–პარკში, ილინოისის შტატში[28] მამამისი - კლარენს ედმონდს ჰემინგუეი - იყო ფსიქიატრი, ხოლო დედამისი - გრეის ჰოლ–ჰემინგუეი - მუსიკოსი. ორივენი იყვნენ კარგად განათლებულნი და საკმაოდ პატივსაცემი პიროვნებები ოკ–პარკის კონსერვატიულ საზოგადოებაში.[29] როდესაც კლარენსი და გრეისი დაქორწინდნენ 1896 წელს, გადავიდნენ საცხოვრებლად გრეისის მამის, ერნესტ ჰოლის სახლში,[30] ვის პატივსაცემადაც დაარქვეს თავიანთ პირველ შვილს სახელი.[შენიშვნა 1] ჰემინგუეი ამბობდა, რომ მას არ მოსწონდა თავისი სახელი, რადგან იგი უკავშირებდა მას ოსკარ უაილდის გულუბრყვილო, სულელ პერსონაჟს დადგმიდან „იყო ერნესტის მნიშვნელობა“.[31] ოჯახის შვიდოთახიანი სახლი, პატივსაცემი სამეზობლოში, მოიცავდა გრეისის მუსიკალურ სტუდიასა და კლარენსის მედიცინურ ოფისს.[32] ჰემინგუეი დადიოდა ოკ–პარკ და რივერ–ფორესტის სკოლაში 1913 წლიდან 1917 წლამდე, სადაც ვარჯიშობდა სხვადასხვა სპორტში: ბოქსი, თხილამურები, ფეხბურთი, წყალბურთი. ჰქონდა კარგი ნიშნები ინგლისურში.[33] ერნესტი და მისი და, მარსელინა, ორი წლის განმავლობაში უკრავდნენ სკოლის ორკესტრში [34] უმცროს ასაკში მეცადინეობდა ჟურნალისტიკაში, ასწავლიდა ფენი ბიგსი. კლასის საუკეთესო მწერლებს საშუალება ჰქონდათ განეთავსებინათ საკუთარი ნაწარმოები სკოლის გაზეთში The Trapeze. ერნესტსა და მარსელინას ჰქონდათ განთავსებული თავისი სტატიები ამ გაზეთში; ჰემინგუეის პირველი სტატია, გამოქვეყნებული 1916 წლის იანვარში, ეხებოდა ჩიკაგოს სიმფონიური ორკესტრის ადგილობრივ შესრულებას.[35] მან გააგრძელა წვლილის შეტანა ამ საქმეში და დაიწყო როგორც Trapeze–ს, ასევე Tabula–ს (სკოლის გაზეთისა და ყოვეწლიური წიგნი) რედაქტირება. მსგავსად მარკ ტვენის, სტივენ კრეინის, თეოდორ დრაიზერისა და სინკლერ ლიუისისა, ჰემინგუეიც იყო ჟურნალისტი სანამ შეუდგებოდა ნოეველების წერას. სკოლის დამთავრების შემდეგ, მან დაიწყო რეპორტიორად მუშაობა The Kansas City Star–ში[36] მიუხედავად იმისა, რომ იგი მხოლოდ ექვსი თვე მუშაობდა ამ გაზეთში, იგი შემდეგაც იყენებდა Star–ის წერის სტანდარტს: „გამოიყენე მოკლე წინადადებები. პირველი პარაგრაფი უნდა იყოს მოკლე. გამოიყენე ენერგიული ინგლისური. იყავი პოზიტიური, და არა ნეგატიური.“[37] პირველი მსოფლიო ომი[რედაქტირება | წყაროს რედაქტირება] სასწავლებლის დამთავრების შემდეგ ჰემინგუეი ერთ ხანს ადგილობრივ გაზეთში თანამშრომლობდა, მერე კი ევროპაში გაემგზავრა. იქ მაშინ პირველი მსოფლიო ომი მძვინვარებდა და ახალგაზრდა მწერალმა გადაწყვითა ბრძოლებში მიეღო მონაწილეობა. თავდაპირველად უარი უთხრეს ომში გაგზავნაზე, რადგან კრივის გაკვეთილებზე თვალი სერიოზულად დაზიანებოდა. ბოლოს მაინც მოახერხა ნებართვის მიღება და 1918 წლის გაზაფხულზე წითელი ჯვრის ავტოკოლონაში ჩაირიცხა, რომელიც იტალიაში მიემგზავრებოდა. მალევე გაამწესეს იტალია-ავსტრიის ფრონტზე, და ორი თვე არც კი გასულიყო, რომ ცეცხლის ხაზზე მოხვდა და მძიმედ დაიჭრა. ყუმბარის ნამსხვრევებს სულ დაეცხრილა, ორასზე მეტი ჭრილობა ჰქონდა. მიუხედავად დიდი ტრავმისა, მაინც მოახერხა დაჭრილი იტალიელი ჯარისკაცი უსაფრთხო ადგილას გადაეყვანა. მაშინვე მილანში გადაიყვანეს და ზედიზედ რამდენიმე ოპერაცია გაუკეთეს. ეს ყველაფერი თითქმის ზედმიწევნით არის აღწერილი რომანში „მშვიდობით, იარაღო!“. ჰემინგუეი სამხედრო მამაცობისთვის ორჯერ დააჯილდოვეს იტალიური ორდენებით. ჰოსპიტალში სამკურნალოდ მყოფს ამერიკელი მედდა შეუყვარდა. ათი წლის შემდეგ ეს სასიყვარულო ამბავი, ასევე სამხედრო გამოცდილება დაედო საფუძვლად მის ცნობილ რომანს „მშვიდობით, იარაღო!“ სამწერლო წარმატება[რედაქტირება | წყაროს რედაქტირება] ოუკ-პარკში ომის გმირად დაბრუნებული იმ დასკვნამდე მივიდა, რომ მის მშობლიურ მხარეში ცხოვრება საკმაოდ მოსაწყენი იყო და ჩიკაგოური ჟურნალის რედაქციაში მოეწყო სამუშაოდ. სწორედ იქ გაიცნო მწერალი შერვუდ ანდერსონი, რომელმაც დაარწმუნა, ამერიკული დასავლეთის „უსულობას“ გასცლოდა და ევროპაში გამგზავრებულიყო. 1921 წელს, ჰედლი რიჩარდსონზე დაქორწინების შემდეგ, ჰემინგუეი ევროპაში გაემგზავრა. რამდენიმე მოთხრობის გამოქვეყნების შემდეგ საზოგადოებამ ჰემინგუეის ყურადღება მიაქცია. მისმა ორიგინალურმა წერის მანერამ და თხრობის სტილმა მკითხველზე შოკური ეფექტი მოახდინა. ამას დაემატა ჰემინგუეის, როგორც პიროვნებისადმი გამოჩენილი ყურადღება. მით უმეტეს, რომ თვითონ აქტიურად ცდილობდა, „მამაცი გმირის“ სახე დაემკვიდრებინა. საზოგადოების ყურადღების ცენტრში მოხვედრილმა მცირე ძალისხმევა როდი გამოიჩინა, რომ ჯერ შეექმნა, შემდეგ კი ყველას თვალში გაემყარებინა შთაბეჭდილება საკუთარ თავზე, როგორც ჯარისკაცსა და სამხედრო კორესპონდენტზე, მამაც ადამიანზე, რომელიც გამუდმებით მიიწევს თავგადასავლებისკენ, კრივის, ნადირობის, თევზაობისა და ხარების ბრძოლის მოყვარულ ადამიანზე. 1930-იან წლებში, როგორც მისი ბიოგრაფები ამბობენ, „ვარსკვლავურმა დაავადებამ“ შეიპყრო და წერაზე მეტად საკუთარი თავის წარმოჩინებით იყო დაკავებული. პირადი ცხოვრება[რედაქტირება | წყაროს რედაქტირება] ჰემინგუეი ოთხჯერ იყო დაქორწინებული და ამ ქორწინებებიდან სამი ვაჟი დარჩა. პირველი რამდენიმე წელი, რომელიც პირველ ცოლ ჰედლი რიჩარდსონთან გაატარა, თითქმის იდეალური იყო. მათი ქორწინება დაირღვა, როდესაც მან მშვენიერი პოლინ პფეიფერი გაიცნო. ჰედლისთან განქორწინებას ჰემინგუეი ცხოვრების ბოლომდე თავისი ცხოვრების „უდიდეს ცოდვას“ უწოდებდა. პოლინთან თორმეტი წელი იცხოვრა, მერე იყო მარტა, რომელიც ესპანეთში გაიცნო. მალე დაახლოვდნენ, მაგრამ მალევე გაიყარნენ. ჰემინგუეის მეოთხე ცოლი, მერი უელში, თითქოს მისი შეკვეთით იყო შექმნილი. მომთმენი, ლამაზი, ჰემინგუეიზე ცხრა წლით უმცროსი, ქმარს მოწიწებით ეპყრობოდა და ეთაყვანებოდა. ჰემინგუეი მას „ჯიბის რუბენსის ნახატს“ უწოდებდა. ჰემინგუეის სიცოცხლის ბოლომდე ისინი ერთად ცხოვრობდნენ იმის წყალობით, რომ მერი თავისი ქმრის ბევრ საქციელზე ხუჭავდა თვალებს. წერის სტილი[რედაქტირება | წყაროს რედაქტირება] პირველი თავისებურება ჰემინგუეის სტილისა ეს არის გამომსახველ საშუალებათა უდიდესი სიძუნწით ხმარება. იგი ცდილობს მინიშნებით გააცნოს მკითხველს ესა თუ ის სიტუაცია, უშუალოდ დაანახვოს მას გმირი. კი ა 008000 მოგვითხრობს თავისი გმირების თავგადასავალს, არამედ გვაჩვენებს, და ყოველგვარ მსჯელობას თუ ავტორისეულ რემარკებს თავს არიდებს. იგი მკითხველის აქტიურ ჩარევას გულისხმობს, რომელმაც თავის წარმოდგენაში უნდა აღადგინოს ის, რაც ავტორმა განგებ გამოტოვა - გმირისა თუ მოვლენის დახასიათება, მისი ბიოგრაფია თუ მომავალი. ჰემინგუეი აისბერგს ადარებს ლიტერატურას: მხოლოდ მერვედი ნაწილი ჩანს აისბერგისა წყალს ზემოთ, დარჩენილი წყალშია, დაფარული; ლიტერატურაშიაც ასე უნდა, მერვედი ნაწილი უნდა დაიწეროს იმისა, რაც მწერალმა იცის და რაც ნაწარმოებში იგულისხმება. ჰემინგუეი ცდილობს, არც ერთი ზედმეტი ფრაზა არ იხმაროს, მაგრამ, სამაგიეროდ, შეარჩიოს ისეთი სიტყვა, რაც ზედმიწევნითი სისწორითა და სიმართლით გამოხატავს და შექმნის საჭირო განყწობილებას. ოცდაცხრამეტჯერ დავწერე რომანის „მშვიდობით, იარაღო!“ დასასრულიო, განაცხადა ჰემინგუეიმ, და როდესაც ჰკითხეს, მაინც რა გაგიძნელდაო, მან უპასუხა: შესაფერ სიტყვას ვეძებდიო. ნაწარმოებები[რედაქტირება | წყაროს რედაქტირება] - „In Our Time“ - ჩვენ დროში (1925); - „The Sun Also Rises - Fiesta“ - აღმოხდების მზე-ფიესტა (1926); - „Farewell, To Arms!“ - მშვიდობით, იარაღო! (1929); - „Men Without Women“ - მამაკაცები უქალებოდ (1927); - „Green Mountains of Africa“ - აფრიკის მწვანე ქედები (1935); - „The Snow of Kilimanjaro“ - კილიმანჯაროს თოვლიანი მთა (1936); - „To Have and Have Not“ - ქონა თუ არ ქონა (1937); - „The Fifth Column“ - მეხუთე კოლონა (1938); - „For Whom The Bell Tolls“ - ვისთვისაც რეკავს ზარი (1940); - „The Old Man and the Sea“ - მოხუცი და ზღვა (1952); - „A Moveable Feast“ - განუყრელი დღესასწაული (1960). ბიბლიოგრაფია ქართულ ენაზე[რედაქტირება | წყაროს რედაქტირება] - ჰემინგუეი, ერნესტ „მშვიდობით იარაღო!. აღმოხდების მზე (ფიესტა)“, თარგმ. ინგლ. ვახტანგ ჭელიძისა, თბილისი, საბჭ. საქართველო, 1960 წ. - ჰემინგუეი, ერნესტ „ჰარი მორგანი. ქონა თუ არ ქონა“, მოთხრობები. მთარგმნ. ვ. ჭელიძე - თბილისი, ლიტერატურა და ხელოვნება, 1964 წ. - ჰემინგუეი, ერნესტ, თხზულებანი 4 ტომად, ლიტერატურა და ხელოვნება, 1965 წ. - ენტონი ბერჯესი - „ერნესტ ჰემინგუეი და მისი სამყარო“. ინგლ. თარგმნა ირაკლი კენჭოშვილმა, „მერანი“, თბილისი, 1987 წ. - ჰემინგუეი, ერნესტ „მშვიდობით, იარაღო!“ მოთხრობები, ინგლ. თარგმნა ვახტანგ ჭელიძემ - თბილისი, 1992 წ. - ჰემინგუეი, ერნესტ „განუყრელი დღესასწაული“, ინგლ. თარგმნა ვახტანგ ჭელიძემ - თბ. საქართველო, 1996 წ. - ჰემინგუეი, ერნესტ „ბერიკაცი და ზღვა“, ინგლ. თარგმნა ნანა ღამბაშიძემ - თბილ. უნ-ტის გამ-ბა, 2000 წ. - ჰემინგუეი, ერნესტ „კილიმანჯაროს თოვლიანი მთა; მოხუცი და ზღვა; მშვიდობით, იარაღო!“ ინგლ. თარგმნეს ვახტანგ ჭელიძემ, ანა რატიანმა, თბილისი, ნაკადული, 2005 წ. - ბორის გრიბანოვი - „ერნესტ ჰემინგუეი“, გამოჩენილ ადამიანთა ცხოვრება. - ჰემინგუეი, ერნესტ „კილიმანჯაროს თოვლიანი მთა“; მოთხრობები, სერია: მსოფლიოს რჩეული მოთხრობები; თბილისი, პალიტრა L, 2011 ლიტერატურა[რედაქტირება | წყაროს რედაქტირება] - ერნესტ ჰემინგუეი – კილიმანჯაროს თოვლიანი მთა; „პალიტრა L“, თბილისი, 2011 - ჟურნალი რეიტინგი; 2011 წ. - ერნესტ ჰემინგუეი - ტომი IV, „ლიტერატურა და ხელოვნება“, თბილისი, 1965, 342-343 გვ. შენიშვნები[რედაქტირება | წყაროს რედაქტირება] - ↑ ჰემინგუეის ჰყავდა ხუთი დედმამიშვილი: მარსელინა (1898); ურსულა (1902); მადელაინი (1904); კაროლი (1911) და ლეიკესტერი (1915). იხილეთ Reynolds 2000, p. 17–18 რესურსები ინტერნეტში[რედაქტირება | წყაროს რედაქტირება] - ერნესტ ჰემინგუეი — Lib.ge-ზე - ერნესტ ჰემინგუეი, ცხოვრება, შემოქმედება დაარქივებული 2017-07-10 საიტზე Wayback Machine. სქოლიო[რედაქტირება | წყაროს რედაქტირება] - ↑ 2.0 2.1 Encyclopædia Britannica - ↑ 3.0 3.1 SNAC — 2010. - ↑ 4.0 4.1 ბროდვეის ინტერნეტ მონაცემთა ბაზა — 2000. - ↑ 5.0 5.1 Nationalencyklopedin — 1999. - ↑ https://www.loc.gov/item/today-in-history/july-21/ - ↑ 7.0 7.1 Internet Speculative Fiction Database — 1995. - ↑ Discogs — 2000. - ↑ 9.0 9.1 filmportal.de — 2005. - ↑ 10.0 10.1 BD Gest' - ↑ 11.0 11.1 Munzinger-Archiv — 1913. - ↑ 12.0 12.1 ბროკჰაუზის ენციკლოპედია - ↑ 13.0 13.1 Store norske leksikon — 1978. - ↑ 14.0 14.1 Gran Enciclopèdia Catalana — Grup Enciclopèdia Catalana, 1968. - ↑ 15.0 15.1 GeneaStar - ↑ 16.0 16.1 Roglo — 1997. — 8261991 ეგზ. - ↑ 17.0 17.1 Babelio — 2007. - ↑ 18.0 18.1 Proleksis enciklopedija — 2009. - ↑ 19.0 19.1 19.2 BeWeB - ↑ 20.0 20.1 20.2 20.3 The Fine Art Archive — 2003. - ↑ 21.0 21.1 გერმანიის ეროვნული ბიბლიოთეკა, ბერლინის სახელმწიფო ბიბლიოთეკა, ბავარიის სახელმწიფო ბიბლიოთეკა და სხვ. Record #118549030 // ინტეგრირებული ნორმატიული ფაილი — 2012—2016. - ↑ https://www.hemingwaybirthplace.com/ - ↑ The New York Times, New-York Daily Times, The New-York Times / D. Baquet — Manhattan, NYC: The New York Times Company, A. G. Sulzberger, 1851. — ISSN 0362-4331; 1553-8095; 1542-667X - ↑ https://www.ocregister.com/2015/08/12/ernest-hemingways-idaho-house-listed-on-national-register-of-historic-places/ - ↑ https://www.forbes.com/sites/jimclash/2016/09/02/homage-visit-to-ernest-hemingways-idaho-grave-unsettles/ - ↑ https://www.nobelprize.org/nobel_prizes/literature/laureates/1954/ - ↑ https://www.nobelprize.org/nobel_prizes/about/amounts/ - ↑ Oliver, p. 140 - ↑ Reynolds 2000, p. 17 - ↑ Oliver, p. 134 - ↑ Meyers 1985, p. 8 - ↑ Reynolds 2000, p. 17–18 - ↑ Mellow 1992, p. 21 - ↑ Reynolds 2000, p. 19 - ↑ Griffin 1985, p. 25 - ↑ Meyers 1985, p. 23 - ↑ Star style and rules for writing. The Kansas City Star. KansasCity.com. ციტირების თარიღი: 2009–08–29. - ↑ qtd. in Oliver 1999, p. 322 - დაბადებული 21 ივლისი - დაბადებული 1899 - გარდაცვლილი 2 ივლისი - გარდაცვლილი 1961 - ნობელის პრემიის ლაურეატები ლიტერატურაში - იდენტიფიკატორის თარგი, რომელშიც არის 28 ელემენტი - ამერიკელი მწერლები - ამერიკელი ჟურნალისტები - ერნესტ ჰემინგუეი - ამერიკელი ნობელის პრემიის ლაურეატები - XX საუკუნის ამერიკელი რომანისტები - ამერიკელი მამაკაცი რომანისტები - ამერიკელი საომარი რომანისტები - ამერიკელი ესეისტები - ამერიკელი მემუარისტები - ჩიკაგოელი მწერლები - მოდერნისტი მწერლები - ამერიკელი მამაკაცი ჟურნალისტები - ილინოისელი ჟურნალსიტები - ამერიკელი მონადირეები - ამერიკელი მეთევზეები - ამერიკელი მამაკაცი ესეისტები - XX საუკუნის ამერიკელი ჟურნალისტები - XX საუკუნის ამერიკელი მამაკაცი მწერლები - ილინოისელი რომანისტები - XX საუკუნის ესეისტები - ნობელის პრემიის ლაურეატები ანბანის მიხედვით